Mudah Berjangkit & Tiada Rawatan Selain Vaksin. 5 Perkara Tentang Polio Ibu Ayah Kena Alert

Setelah 27 tahun penyakit polio ‘pupus’ di Malaysia, kita digemparkan dengan kes polio yang telah dijangkiti oleh seorang bayi 3 bulan di Sabah.
Oleh kerana ia telah lama lenyap, mungkin ramai yang nak tahu apa sebenarnya penyakit polio, adakah ia merbahaya dan bagaimana pula ia boleh berjangkit.

Berikut adalah beberapa fakta tentang polio yang perlu kita tahu, terutamanya ibu bapa yang ada anak kecil.
5 Perkara Tentang Polio Yang Ibu Ayah Kena Alert
1. Apakah Polio?
Menurut portal MyHealth, Polio atau poliomyelitis adalah akibat jangkitan virus polio yang merosakkan sistem saraf pusat.

Virus polio lazimnya menjangkiti kanak-kanak bawah 5 tahun yang belum mendapat pelalian vaksin / imunisasi. Walau bagaimanapun virus ini juga boleh menjangkiti orang dewasa.

2. Cara Jangkitan
Jangkitan berlaku dari seorang individu kepada individu yang lain melalui transmisi faecal-oral. Ini bermaksud kontaminasi dengan najis dari individu yang dijangkiti. Kanak-kanak yang belum dilatih menggunakan tandas boleh menyebarkan virus dengan mudah, tanpa mengira keadaan persekitaran mereka.
Jangkitan virus polio biasanya berlaku dalam saluran gastrousus (GI) dan merebak ke kelenjar limfa setempat. Dalam kes tertentu ia merebak ke sistem saraf pusat.

3. Simptom Polio
Kebanyakan orang yang dijangkiti dengan virus polio tidak menunjukkan tanda jangkitan dan tidak sedar sudah dijangkiti.
Tanda awal polio mungkin tidak banyak bezanya dengan penyakit biasa seperti demam, lesu, sakit kepala, muntah, kejang leher dan anggota badan terasa sakit.
Menurut Majalah Sains, mereka yang tidak menunjukkan tanda ini juga boleh menyebarkan jangkitan secara senyap kepada beribu-ribu orang lain sebelum kes lumpuh polio pertama muncul!
Pesakit boleh menjadi lumpuh sekiranya virus ini menyerang sistem saraf pusat. Pesakit akan mengalami sakit otot dan kaku di bahagian leher dan belakang.
Lumpuh biasanya tidak simetri (bukan pada kedua-dua belah anggota) dan pesakit mengalami demam sebelum lumpuh peringkat awal. Kaki lebih kerap terjejas berbanding tangan.

4. Rawatan
Polio adalah penyakit yang tidak boleh diubati. Pilihan yang ada bagi penghidap polio hanya rawatan meredakan gejala.
Rawatan diberikan semasa fasa akut sehingga ke peringkat komplikasi lumpuh. Peralatan pernafasan diperlukan bagi pesakit yang mengalami kelumpuhan otot pernafasan.
Terapi fizikal dilakukan untuk memaksimumkan fungsi otot selepas menjadi lumpuh bagi mencegah kecacatan lain yang muncul lewat.
Semua rawatan ini hanya boleh memperbaiki mobiliti; tiada rawatan sedia ada atau ubat yang boleh memulihkan kelumpuhan kekal.
Foto Kredit: World’s Health Organization (WHO)

5. Vaksin Polio Di Malaysia
Dalam usaha mencegah Polio di Malaysia, vaksin Polio diberi ketika berumur 2, 3, dan 5 bulan dengan dos tambahan pada umur 18 bulan mengikut Jadual Imunisasi Kebangsaan di Malaysia.
Dengan melengkapkan kesemua suntikan ini memberikan perlindungan dari jangkitan polio ini sebanyak 99% ke 100%.
Jangan risau, vaksin terhadap polio yang disediakan oleh Kementerian Kesihatan Malaysia (KKM) ini adalah selamat dan berkesan!

Amalkan Langkah Pencegahan
Antara panduan mencegah jangkitan Polio adalah seperti berikut:

Basuh tangan dengan sabun dan air bersih selepas menggunakan tandas.
Pastikan sanitari baik, gunakan tandas dengan sistem kumbahan yang baik.
Didihkan air minuman atau minum air yang dibotolkan atau air berkarbonat. (pastikan pembalut penutup botol tidak rosak).
Makan makanan yang tidak memerlukan banyak pengendalian. Kupas kulit buah-buahan. Elakkan salad atau ulam-ulaman
(sayuran yang tidak dimasak).
Memakan hidangan bufet sebaik sahaja dihidang.
Elakkan makan makanan berbungkus yang dijual di tepi jalan.

Menurut KKM, penyakit polio merupakan penyakit yang wajib dinotifikasikan di bawah Akta Pencegahan dan Pengawalan Penyakit Berjangkit 1988.
Bagi memastikan Malaysia bebas daripada penyakit polio, pemantauan gejala penyakit yang menyerupai gejala penyakit polio iaitu Acute Flaccid Paralysis (AFP) dijalankan kepada kanak-kanak berumur kurang daripada 15 tahun di semua fasiliti kesihatan di Malaysia.
Ini bermaksud, ia adalah wabak yang serius dan perlu kita alert dengan kehadirannya. Oleh itu, ibu ayah pastikan faham maklumat ini dan jangan lupa temujanji imunisasi anak-anak ya!


Jangan Ambil Ringan Jangkitan Rotavirus. 7 Perkara Ibu Bapa Kena ‘Alert’!

Seperti yang kita selalu dengar dalam berita kebelakangan ini, kes-kes Rotavirus ini selalu dikaitkan dengan tempat mandi-manda seperti kolam air panas, taman tema air, dan juga taman rekreasi yang mempunyai air pancut.
Antara tempat yang pernah disiasat kerana tersebarnya wabak ini adalah Pusat Rekreasi Air Panas Ulu Legong (Kedah), Bukit Merah (Perak) dan yang terkini, Dataran 1Malaysia yang terletak di Klebang (Melaka). Namun, penting untuk kita tahu bahawa sebenarnya ia boleh tersebar di mana-mana kawasan awam termasuklah pusat jagaan atau taska.

Sebagai ibu bapa, tahukah anda apakah bahaya penyakit Rotavirus ini pada bayi dan anak-anak? Adakah ia boleh berjangkit kepada orang dewasa juga? Berikut adalah 7 perkara penting untuk diketahui.

7 Perkara Ibu Bapa Perlu Tahu Tentang Jangkitan Rotavirus
Berikut dirumuskan 7 perkara yang ibu bapa perlu maklum tentang jangkitan ini. Rotavirus pada bayi khususnya amat merbahaya jika lambat dikesan dan diambil tindakan.

1. Punca Rotavirus
Rotavirus adalah sejenis virus yang boleh menyebabkan jangkitan gastrousus. Penyakit ini biasanya dikaitkan dengan persekitaran dan pengendalian makanan serta minuman yang tidak bersih.
Pakar Perunding Kanan Perubatan dan Ketua Unit Gastroenterologi, Hospital Sultanah Nur Zahirah, Kuala Terengganu, Datuk Dr, Ahmad Shukri Md Salleh, melalui sebuah akhbar tempatan, menjelaskan bahawa jangkitan ini boleh disebarkan melalui najis, makanan, dan minuman. Apabila pengendalian kebersihan kurang sempurna, virus ini boleh melekat pada barangan yang disentuh seperti perabot dan alat permainan.
Menurut beliau lagi, jangkitan Rotavirus pada bayi berusia 6-24 bulan paling mudah terjadi kerana sifat semulajadi si kecil yang suka memasukkan barang ke dalam mulut.
Foto Kredit: clinica-dentalpraxis.ro
2. Gejala/ Simptom Rotavirus
Menurut kenyataan yang dikeluarkan oleh Kementerian Kesihatan Malaysia, gejala utama Rotavirus yang dialami oleh pesakit adalah cirit-birit dan muntah teruk yang boleh menyebabkan dehidrasi (kurang air dalam badan).
Simptom ini mulai timbul dalam tempoh kurang daripada 48 jam sejak berlakunya jangkitan. Selain cirit-birit dan muntah, tanda demam juga turut dialami oleh 1/3 daripada kanak-kanak yang telah dijangkiti oleh virus ini. Dalam hal ini, ibu bapa perlu lebih ‘alert’ kerana agak mudah terkeliru antara simptom Rotavirus dengan demam atau cirit-birit biasa.
Foto Kredit: newswalle.com
3. Kesan Rotavirus Pada Bayi Dan Dewasa
Bagi kanak-kanak di bawah umur 2 tahun, Rotavirus boleh menyebabkan kematian sekiranya tidak mendapat rawatan segera. Ini adalah berikutan kesan kekurangan bendalir dalam badan akibat muntah-muntah dan cirit-birit yang menjadikan mereka lesu, kurang bermaya, dan tidak berselera.
Antara tanda kekurangan bendalir yang teruk adalah kurang bilangan lampin basah (kurang kencing), bibir dan mulut yang kering,tiada air mata ketika menangis, kulit terasa sejuk, serta mata dan pipi yang cengkung.
Gejala Rotavirus juga boleh menjangkiti orang dewasa. Namun kebiasaannya simptomnya kurang jelas dan mungkin lebih ringan atau tidak begitu serius.
Foto Kredit: dehabebekler.com
4. Rawatan Rotavirus
Bagi anak yang berusia bawah 2 tahun dan masih menyusu badan, amat penting untuk ibu meneruskan penyusuan badan secara direct kerana bayi akan berasa lebih tenang dalam dakapan ibu. Rotavirus pada bayi adalah lebih membimbangkan. Maka, pastikan anak mendapat air yang secukupnya dan cuba beri mereka minum air dengan kerap jika bayi sukar menelan sebarang makanan.
Rawatan klinikal akan diberikan mengikut kesesuaian umur dan tahap keseriusan. Ia bertujuan untuk mengembalikan air dan garam mineral badan melalui oral rehydration therapy (ORS). Sekiranya perlu, pesakit perlu ditahan ke dalam wad untuk pemantauan yang lebih teliti.
Apa pun, jangkitan Rotavirus ini boleh ditangani dengan lebih cepat bagi kanak-kanak yang mempunyai sistem imunisasi badan yang baik.
Foto Kredit: breastfeedingbasics.com
5. Berapa Lamakah Simptom Ini Akan Berlarutan?
Seperti yang dilaporkan oleh Puan Norvena Hisyam, seorang Pegawai Farmasi di Jabatan Kesihatan Negeri Melaka, menerusi Malaysian Medical Gazette, simptom-simptom ini boleh berlarutan dari 3 hari hingga ke 8 hari.
Jika anak anda mula mengalami simptom-simptom di atas, catatkan kekerapannya dan bertindaklah membawa anak ke hospital dengan segera.
Foto kredit: mamaia.com
6. Vaksin Rotavirus
Pada tahun 2006, vaksin untuk Rotavirus telah dihasilkan. Vaksin ini meringankan sindrom-sindrom yang akan menimpa kanak-kanak akibat jangkitan Rotavirus dan mampu mengurangkan kadar masuk ke wad hingga 96%.
Pertubuhan Kesihatan Sedunia (WHO) menyarankan pengambilan vaksin Rotateq (untuk Rotavirus) ini sebagai satu strategi pencegahan terhadap jangkitan Rotavirus. Namun, ia tidak termasuk dalam Program Imunisasi Kebangsaan Malaysia.
Buat masa ini, Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-81 yang bersidang pada 31 Mac 2008 menfatwakan bahawa Vaksin Rotateq adalah tidak halal, kecuali jika anda berada dalam kawasan wabak.
Untuk mendapatkan kepastian tentang jangkitan tersebut dan keperluannya di kawasan anda, sekali lagi ibu bapa perlu ‘alert’ dan boleh merujuk kepada Pegawai Kesihatan atau Klinik Kesihatan terdekat.
Foto Kredit: medpharm.co.uk
7. Cara Mencegah Rotavirus
Menurut saranan Kementerian Kesihatan Malaysia, elakkan membawa anak-anak yang mempunyai gejala muntah dan cirit-birit ini ke kolam rekreasi awam.
Selain itu, jangan biarkan anak-anak kecil mandi di dalam kolam dengan memakai lampin pakai buang. Lampin pakai buang yang telah digunakan hendaklah diikat dengan kemas, dan dibuang ke dalam tong sampah yang disediakan.
Foto Kredit: verywell.com
Pantau Kebersihan Diri & Keluarga
Di samping itu, orang ramai dinasihatkan agar mengamalkan kebersihan sepanjang masa, terutamanya dalam hal penyediaan makanan dan minuman.
Akhir sekali, pastikan basuh tangan setiap kali selepas menggunakan tandas, menukar lampin anak, dan pantau bayi dengan kerap sekiranya mereka suka memasukkan barangan ke dalam mulut.


Jangan Ambil Mudah, Ini 5 Perkara Perlu Tahu Tentang Wabak Chikungunya

Rakyat Malaysia yang merancang percutian ke Hat Yai cuti sekolah ini dinasihatkan agar berhati-hati berikutan wabak Chikungunya yang melanda daerah tersebut sekitar 1-2 minggu yang lalu.
Biarpun ianya masih dalam keadaan terkawal, Ketua Kesihatan Awam Daerah Sikhoraphum, Somsak Boontor mengesahkan bahawa wabak itu berkait dengan pesakit yang membawa wabak tersebut dari Bangkok lalu merebak dengan pantas seperti yang dilaporkan Bangkok Post menerusi Astro Awani.

Berikut adalah beberapa perkara yang perlu kita tahu tentang wabak tersebut, tanda Chikungunya dan langkah mencegahnya.
5 Perkara Perlu Tahu Tentang Wabak Chikungunya
1. Punca
Menurut portal MyHealth, Chikungunya adalah penyakit viral yang menjangkiti manusia melalui gigitan nyamuk yang telah dijangkiti.
Menurut Pertubuhan Kesihatan Sedunia, antara gejala Chikungunya adalah demam secara tiba-tiba dan sering bersekali dengan sakit sendi.

Kesakitan sendi tersebut mampu melemahkan anggota badan dalam tempoh beberapa hari hingga berbulan lamanya.

Foto Kredit: getridofmany.com
2. Tanda
Masa inkubasi / peram bagi demam Chikungunya biasanya adalah sekitar 3-7 hari. Gejalanya adalah amat serupa dengan demam denggi, cuma yang membezakannya demam Chikungunya ini jarang diikuti oleh pendarahan atau sindrom shock (shock syndrome).
Orang yang dijangkiti mungkin mengalami gejala berikut:

Demam
Kesejukan
Sakit kepala
Letih
Loya
Muntah
Sakit otot
Ruam
Sakit sendi

3. Rawatan
Buat masa ini, tiada ubat atau vaksin untuk mencegah Chikungunya. Walaubagaimanapun dengan banyak berehat, memakan makanan berzat, banyak minum air dan mengambil ubat penahan sakit, boleh mengurangkan gejala demam dan sakit badan.
Jika anda mempunyai gejala tersebut di atas, anda dinasihatkan berjumpa doktor dengan segera.

4. Pencegahan Ketika Travel
Bagi anda yang telah membuat perancangan ke Hat Yai atau tempat yang berdekatan kawasan wabak Chikungunya, anda dinasihatkan untuk mengambil langkah pencegahan berikut:

Guna sapuan nyah serangga pada kulit yang terdedah semasa keluar bersiar, terutama semasa di siang hari.
Pakai baju berlengan panjang dan seluar panjang semasa keluar bersiar.
Jika boleh tinggal dalam tempat yang mempunyai skrin pelindung pada tingkap atau penghawa dingin untuk menjauhi nyamuk
Elakkan dari melawat kawasan wabak Chikungunya.

Foto Kredit: appboy.com
5. Pencegahan Di Rumah
Cara pencegahan wabak Chikungunya di rumah adalah sama dengan demam denggi di mana ia melibatkan proses pembersihan.
Pembersihan air takungan meliputi kawasan berpotensi pembiakan nyamuk termasuklah dalam pasu bunga, bekas bunga, saluran bumbung dan tin minuman.
Foto Kredit: Activdoctorsonline.com
Segera Dapatkan Rawatan Doktor
Sekiranya anda mengalami demam dan gejala yang disebutkan di atas, jangan teragak-agak untuk berjumpa doktor bagi rawatan dan pantauan awal ya.


Geli & Seram Tengok Lubang-lubang Kecil, Ini 5 Perkara Tentang Trypophobia Yang Anda Alami

Rasa geli dan seram sejuk tak tengok gambar berlubang-lubang macam di bawah ni?

Kalau ya, anda mungkin tergolong dalam 16% manusia yang mengalami sejenis kondisi digelar trypophobia.

Rasa takut atau jijik pada lubang-lubang yang membuat anda rasa tak selesa ini biasa didapati dalam pelbagai situasi, termasuklah bahan semulajadi seperti wap air, tumbuh-tumbuhan, kulit haiwan, dan sarang lebah.

Namun, apakah keadaan ini benar-benar dianggap fobia?
1. Definisi Trypophobia
Ada banyak jenis fobia dalam dunia dan trypophobia merupakan antara yang sering menjadi bualan dan perdebatan.
Secara definisinya, istilah trypophobia bermaksud ketakutan, rasa geli atau ketidakselesaan yang melampau terhadap lubang-lubang yang berdekatan antara satu sama lain.
Mereka yang mengalaminya boleh mengalami rasa seram, geli, mual atau tak senang duduk bila melihat permukaan yang berlubang-lubang.

2. Perkara Yang Mencetuskan Trypophobia
Antara imej atau benda yang biasa mencetuskan trypophobia ini adalah:

Biji bunga teratai
Sarang lebah / honeycombs
Kulit strawberi
Permukaan batu karang
Kondisi tertentu pada kulit manusia
Wap air
Buih
Kulit haiwan yang bersisik, atau berlubang-lubang

3. Simptom
Mereka yang mengalami trypophobia boleh mengalami simptom ini apabila berhadapan dengan objek seperti yang disenaraikan di atas.

Resah / gelisah
Rasa tak selesa
Seram sejuk / naik bulu roma
Kecelaruan visual, sakit mata
Panic attack
Berpeluh
Mual
Menggigil

Foto Kredit: neemonstlag.nl
4. Penjelasan Dari Sudut Sains
Sehingga kini, penyelidik masih berselisih pendapat sama ada untuk mengklasifikasikan trypophobia sebagai sejenis fobia yang sebenar.
Antara kajian terawal yang diterbitkan pada tahun 2013 oleh University Essex, dalam Journal of Psychological Science mendapati bahawa fobia ini mungkin tercetus akibat rasa takut terhadap haiwan berbisa seperti ular atau blue ringed octopus.
Namun pada tahun 2017, sekumpulan penyelidik melaporkan bahawa hasil kajian mereka mendapati trypophobia tidak mempunya perkaitan dengan rasa takut terhadap haiwan berbisa. Sebaliknya, mereka yang mengalaminya hanya berasa jijik terhadap rupa bentuk sesuatu objek / imej itu sahaja.
Buat masa ini, Persatuan Psikiatrik Amerika juga tidak memyenaraikan trypophobia sebagai sejenis fobia secara rasminya dalam Diagnostic and Statistical Manual (DSM-5).
Mereka berpendapat lebih banyak kajian diperlukan bagi mengenalpasti fobia ini dengan lebih terperinci.
Foto kredit: everydayhealth.com
5. Kesimpulan
Sesetengah pengkaji menemui bukti bahawa trypophobia ini benar-benar wujud dan memberi impak terhadap kehidupan harian jika terdedah kepada imej / objek yang menjadi pencetusnya.
Dalam sebuah lagi kajian tahun 2016, trypophobia turut dikaitkan dengan social anxiety.
Menurut laman WebMD, simptom trypophobia ini lebih menjurus kepada panic attack dan social anxiety.
Sungguhpun ia masih belum diputuskan sebagai sejenis fobia yang sebenar secara rasmi, mereka yang mengalaminya boleh mengatasi keadaan ini melalui pelbagai rawatan seperti terapi, teknik pernafasan, self-help atau atau kaunseling bagi mengurangkan hipersensitiviti ini.
Apapun, jika anda merasakan ianya menjadi beban yang mengganggu hidup anda secara serius, berjumpalah doktor untuk mendapatkan nasihat selanjutnya ok!

*Rujukan: WebMD, HealthLine.com, verywellmind.com, everydayhealth.com


Lembutnya, Takut Nak Pegang. 5 Perkara Mama Papa Nak Tahu Tentang Ubun-ubun Bayi

Perasan tak, kepala bayi baru lahir ada satu bahagian yang sangat lembut. Bahagian inilah yang digelar ubun-ubun atau fontanelle. Memang rasa takut nak pegang sebab rasa macam fragile sangat, kan?
Sebenarnya ubun-ubun ini juga boleh memberi petanda kepada kesihatan bayi. Jadi, bagaimanakah ubun-ubun ini terbentuk dan bilakah ia akan tertutup? Mari ketahui beberapa perkara tentang ubun-ubun bayi.

5 Perkara Yang Mama & Papa Nak Tahu Tentang Ubun-ubun Bayi
1. Fungsi Ubun-ubun Bayi
Ubun-ubun atau fontanelle adalah celah lembut antara tengkorak bayi. Ia terbentuk apabila tulang kepala bayi masih lembut dan dalam proses untuk bercantum.
Pernahkah kita terfikir kenapa bayi mempunyai ubun-ubun? Ini kerana kepala adalah bahagian tubuh bayi yang paling besar. Oleh itu, tengkorak yang lembut dan tidak bercantum sepenuhnya dapat membantu memberi ruang agar kepala bayi lebih fleksibel dan dapat melalui salur lahir dengan mudah.

Selain itu, ubun-ubun juga memberi ruang kepada otak bayi untuk berkembang dengan pesat, terutama dalam 2 tahun pertamanya.

Foto Kredit: Britannica Encyclopedia
2. Terdapat 2 Ubun-ubun Pada Kepala Bayi
Mungkin kita hanya perasan ubun-ubun yang terletak di bahagian atas kepala berdekatan dahi bayi. Ini kerana saiznya lebih besar dan mudah untuk dilihat dan dirasa. Ia digelar fontanelle anterior dan berbentuk layang-layang seperti gambar rajah di bawah.
Sebenarnya terdapat satu lagi ubun-ubun kecil di bahagian belakang kepala bayi yang digelar fontanelle posterior. Ia berbentuk tiga segi dan anda hanya akan dapat merasakannya apabila anda meraba kepala bayi dengan teliti.

3. Bilakah Ubun-ubun Akan Tertutup?
Ubun-ubun akan tertutup sendirinya dan bercantum apabila bayi semakin besar.
Umumnya, ubun-ubun kecil atau posterior fontanelle yang terletak di belakang kepala bayi akan tertutup seawal 6 minggu kelahirannya.
Manakala, ubun-ubun besar atau anterior fontanelle pula lebih lambat tertutup, iaitu sekitar usia bayi 18 bulan.

4. Ubun-ubun Yang Normal
Kalau Mama dan Papa perasan, bayi yang sedang menangis mungkin akan menampakkan rupabentuk ubun-ubun yang sedikit timbul. Selagi ianya kembali ke bentuk normal apabila bayi bertenang, anda tak perlu panik.
Ubun-ubun ini juga selalunya akan berdenyut seperti mana detak jantung bayi. Ini juga normal kerana adanya pembuluh darah yang berdenyut pada bahagian kepala bayi.
Foto Kredit: Mayo Foundation
5. Apa Yang Perlu Diperhatikan
Apa yang Mama dan Papa perlu beri perhatian adalah sekiranya ia kelihatan tidak normal walaupun bayi dalam keadaan biasa. Beberapa masalah termasuklah:
i) Ubun-ubun Terlalu Mendap / Timbul
Menurut BabyCenter, ubun-ubun yang terlalu mendap mungkin menunjukkan bayi mengalami dehidrasi, manakala ubun-ubun yang terlalu timbul boleh menjadi simptom meningitis.
ii) Ubun-ubun Terlalu Besar
Ubun-ubun yang terlalu besar dan tidak tertutup dalam jangka masa yang normal mungkin petanda kondisi tertentu seperti  hypothyroidism, sindrom Down atau riket.
iii) Ubun-ubun Terlalu Cepat Tertutup
Perkara ini jarang berlaku. Namun kes begini boleh menimbulkan masalah craniosynostosis, di mana ia akan mempengaruhi perkembangan otak serta bentuk kepala bayi.

Tak Perlu Takut Pegang Bayi Asalkan Berhati-hati
Ibu bapa yang pertama kali mendukung bayi mungkin akan berasa takut untuk memegang bayi, apatah lagi merasa ubun-ubunnya. Namun anda tak perlu risau kerana bayi tidak akan berasa sakit apabila anda menyentuh ubun-ubunnya. Bahkan, ia boleh menjadi petanda kesihatan yang penting untuk Mama dan Papa tahu.
Yang penting, sentuhlah dengan lembut dan berhati-hati ya!


Api Dapur Gas Bertukar Jadi Oren, Ini Cara Nak Kembalikan Api Biru Macam Baharu!

Kalau anda sering ke dapur, pasti perasan api dapur gas bertukar daripada warna biru menjadi oren. Perkara ini tidak boleh diambil mudah kerana ia boleh menyebabkan periuk bertukar warna hitam dan mudah terbakar.
Rugi kalau periuk tersebut mahal tetapi terpaksa dibuang kerana tidak dapat digunakan lagi. Kalau anda hadapi masalah api dapur gas menjadi oren, ini cara betulkannya seperti perkongsian Kak Nana di laman Facebook.

Baca juga: Api Dapur Gas Makin Kecil? Lelaki Ini Kongsi Cara Api Kembali Besar & Kuat
API DAPUR GAS BERTUKAR JADI OREN, INI CARA NAK KEMBALIKAN API BIRU

Nampak tak api jadi warna oren? Kalau letak periuk atau kuali, tak sampai seminit terus hitam periuk tu. Bahaya tau!

1. Pusingkan tanda anak panah tersebut.

2. Pusing sehingga tidak menutup lubang tersebut (seperti dalam gambar)

3. Api akan bertukar menjadi biru dan boleh digunakan semula. Tak perlu beli dapur gas baru. Tak payah nak pening-pening kepala sental periuk atau beli dapur gas baru. Alhamdulillah jimat duit.

Jangan risau, kalau anda menggunakan dapur kaca, boleh cuba tips yang dikongsi oleh pengguna Facebook di bawah.

Moga bermanfaat.
Sumber: Facebook Kak Nana


Aplikasi Halau Nyamuk, Satu Revolusi Melindungi Diri Dari Nyamuk Aedes

Pemaju penyelesaian mobil, New Wave Communications Sdn. Bhd., hari ini memperkenalkan Kil-Dengue, iaitu aplikasi mudah alih revolusi yang direka untuk menangkis nyamuk yang merupakan pembawa penyakit dengan menjana frekuensi atau gelombang bunyi yang menghalau mereka!

Aplikasi ini mengambil masa 3 tahun untuk diperkembangkan dan diuji terhadap jenis nyamuk tempatan bagi memastikan keberkesanannya. Formula frekuensinya didapati berkesan menghalau lebih daripada 75% nyamuk Aedes Aegypti yang merupakan vektor utama pembawa denggi dan keberkesanannya telah diuji oleh Institut Penyelidikan Perubatan, Malaysia.

Encik John Sung, pengerusi daripada New Wave Communications memaklumkan kepada media di majlis pelancaran aplikasi bahawa teknologi menggunakan frekuensi bunyi untuk menghalau nyamuk bukanlah baru. “Niat asal kami adalah untuk menyesuaikan teknologi yang sedia ada di Korea untuk pasaran Malaysia. Walau bagaimanapun, apabila kami mendapati bahawa gelombang bunyi yang lain diperlukan untuk menghalau nyamuk di Malaysia, kami mengambil keputusan untuk mengusahakannya dan ia diuji oleh Institut Penyelidikan Perubatan agar frekuensi yang betul digunakan berkesan untuk menghalau nyamuk pembawa denggi, “katanya.

Sesungguhnya, Malaysia mempunyai jenis nyamuk dan senario denggi yang berbeza. Pada tahun 2014, negara ini menyaksikan peningkatan yang dramatik dalam jumlah kes denggi yang dilaporkan, dan trend itu berterusan dalam tempoh suku pertama 2015 dengan 32,535 kes dan 101 kematian dilaporkan bersamaan 37% kenaikan kes dan menggandakan bilangan kematian dalam tempoh yang sama pada 2014. Menurut Kementerian Kesihatan Malaysia, sejumlah 108,698 kes denggi telah dilaporkan pada tahun 2014, melebihi paras 100,000 untuk kali pertama dan merupakan peningkatan 151% berbanding 2013. Wabak sepanjang tahun ini adalah yang paling teruk dalam sejarah negara kita, yang mengorbankan 215 nyawa.
Oleh itu, ia menjadi keperluan untuk melindungi rakyat Malaysia daripada denggi, aplikasi mobil Kil-Dengue khusus dibangunkan dan diuji untuk menangkis nyamuk Aedes Aegypti dengan berkesan, yang merupakan vektor utama bertanggungjawab menyebarkan virus yang menyebabkan denggi. Menurut Dr. Hidayatul Fathi Othman, Profesor Madya Parasitologi dan Entomologi Perubatan di Fakulti Sains Kesihatan, Universiti Kebangsaan Malaysia dalam perbentangan semasa pelancaran menjelaskan bahawa nyamuk Aedes selalunya dtemui di populasi nyamuk tempatan dan nyamuk Aedes Aegypti mewakili 90% daripada jenis yang menyebarkan denggi di rumah.

“Nyamuk Aedes Aegypti menyebarkan jangkitan virus denggi sewaktu menggigit, tetapi hanya nyamuk betina menyuburkan yang telah membiak berbuat demikian kerana memerlukan protein darah manusia untuk telur di dalam badannya. Setelah membiak, mereka akan menghindari nyamuk jantan,” jelasnya.
Dorothy Yap, Ketua Aplikasi Mobil di New Wave Communications berkata, “Dengan mengikut tingkah laku nyamuk betina ini, aplikasi kami menghasilkan frekuensi terbang nyamuk jantan untuk menghalau nyamuk betina, dan diuji dapat menghalau 75% daripada vektor ini dengan berkesan.”
Dorothy menambah: “Frekuensi kami mempunyai bunyi yang sangat rendah atau tidak kedengaran ke telinga manusia. Walaupun begitu, ia mempunyai pic yang betul yang dapat menghalau nyamuk Aedes Aegypti dengan berkesan.”

“Selain daripada keberkesanannya, kebaikan menggunakan aplikasi menghalau nyamuk adalah mobiliti, kebolehpercayaan, dan ia senang digunakan. Ia senang didapati atas talian dan setelah muat turun, anda boleh mengaktifkan frekuensinya bila-bila masa dan di mana –mana sahaja apabila diperlukan, walaupun di tempat yang tiada isyarat; dan hasilnya adalah segera!”

Aplikasi mudah alih Kil-Dengue ini boleh digunakan untuk Android dan IOS. Hanya perlu mencari ‘Kil-Dengue’ dalam App Store dan Play Store. Aplikasi ini akan muncul seperti biasa. Anda hanya perlu memuat turun dan mulakan langganan anda.

Langkah-langkah untuk Memuat Turun Aplikasi Kil-Dengue
1. Pergi ke Play Store / App Store
Sila buka app Google Play anda pada alat anda
2. Cari Kil-Dengue
Gunakan fungsi carian dan cari ‘Kil-Dengue’
3. Muat turun dan Pasang
Hanya klik pada app dan pasang dan anda sudah bersedia untuk menggunakannya

Kil-Dengue adalah aplikasi mudah alih berasaskan langganan satu kali. Jumlah cajnya adalah RM10.00 untuk langganan dengan alat mudah alih Android, dan USD2.99 untuk alat mudah alih IOS. Bayaran akan ditolak terus dari akaun App Store atau Play Store anda. Untuk melanggan, pastikan akaun Google atau Apple anda dikaitkan kepada kredit atau kad debit anda.
Kajian formulasi frekuensi menghalau nyamuk Kil-Dengue akan terus dijalankan untuk membaikpulih ratio penghalauan nyamuk Aedes Aegypti. Sementara itu, frekuensi aplikasi tersebut sedang menunggu kelulusan paten. Malaysia merupakan negara pertama di mana aplikasi ini diperkenalkan, diikuti oleh negara-negara Asia Tenggara kelak.
[infobox title=’Tentang New Wave Communicaation’]

Ditubuhkan pada tahun 2012, New Wave Telecommunications Sdn. Bhd. adalah sebuah syarikat yang menggunakan teknologi mudah alih terkini untuk mengubah gaya hidup masyarakat kepada yang lebih baik. Ia merupakan pencipta penghalau nyamuk Kil-Dengue.
[/infobox]


MCMC Gesa Rakyat Jangan Muat Turun Aplikasi Hasad “Pink WhatsApp”, Risiko Keselamatan!

Pihak Suruhanjaya Komunikasi dan Multimedia Malaysia (MCMC) menasihatkan orang ramai agar berwaspada apabila menerima jemputan untuk menyertai atau memuat turun aplikasi hasad Pink WhatsApp.
Hal ini kerana, ia boleh membawa kepada risiko keselamatan yang serius kepada pengguna.

Baca juga: Ada Dokumen Diri Hilang? Ini Cara Buat Report Polis Secara Online, Cepat & Segera!
APLIKASI HASAD PINK WHATSAPP

Aplikasi berkenaan kononnya menawarkan:

ciri keselamatan serta privasi lebih baik
antaramuka yang boleh diubah suai
keupayaan menghantar fail lebih besar berbanding aplikasi WhatsApp yang biasa digunakan.

Di mana, para pengguna akan menerima mesej dan pautan seolah-olah datang daripada WhatsApp yang mengajak pengguna untuk mencuba aplikasi baharu tersebut.
Selepas pemasangan, aplikasi hasad berkenaan boleh mengakses pelbagai item dalam telefon pintar pengguna seperti di bawah dan boleh membawa kepada risiko keselamatan yang serius.

gambar
SMS
senarai kenalan

MCMC menasihatkan pengguna untuk tidak memuat turun dan memasang aplikasi ”Pink WhatsApp” tersebut. Malah, segera membuang aplikasi berkenaan sekiranya ia telah dipasang dalam telefon pintar mereka.
MCMC mengesyorkan pengguna muat turun aplikasi hanya dari gedung aplikasi rasmi sahaja
Gambar hiasan: natanaelginting
Pengguna disyorkan untuk hanya memuat turun aplikasi mudah alih daripada gedung aplikasi rasmi seperti:

Apple App Store
Google Play Store
Huawei AppGallery

Selain itu, pengguna juga diminta untuk tidak menyebarluaskan sebarang pautan yang mencurigakan. MCMC ingin menekankan kepentingan kepada pengguna agar:

Berhati-hati ketika menggunakan aplikasi mudah alih.
Mengambil langkah pencegahan untuk melindungi maklumat peribadi.
Mengelak daripada memuat turun aplikasi hasad.

Para pengguna disarankan untuk kekal berwaspada dan melaporkan sebarang aktiviti mencurigakan berkaitan dengan ”Pink WhatsApp” kepada portal Aduan MCMC atau talian hotline Aduan di 1800- 188-030.
Baca juga: Ini Cara Pantau Lokasi Ahli Keluarga Secara Percuma! Tak Risau Anak Berjalan Tanpa Orang Tua
Sumber: Suruhanjaya Komunikasi dan Multimedia Malaysia


Aplikasi Lengkap Al-Quran Dwibahasa, Boleh Mengaji Dengan Mudah

Ramadhan adalah bulan yang paling dinanti umat Islam tidak sahaja di Malaysia, malah di seluruh dunia. Bulan ini menjanjikan pahala yang berlipat kali ganda. Pelbagai perkara boleh dilakukan ketika tibanya Ramadhan. Sepanjang Ramadhan inilah pastinya semua umat Islam bekejar untuk beribadat kepada Tuhan. Ini kerana pada bulan yang mulia ini lah kita mendapat kerahmatan yang berlipat ganda.
Antara perkara yang sering dilakukan ialah membaca atau mengaji ayat Al-Quran. Ini adalah perkara yang paling mudah untuk dilakukan sepanjang Ramadhan. Banyak waktu yang terluang yang boleh anda gunakan untuk mengaji. Aplikasi Al-Quran adalah salah satu aplikasi yang memudahkan umat Islam. Anda hanya perlu memuat turun dan anda boleh membaca Al-Quran dimana sahaja anda berada. Seorang guru, Rosmaniah Awang Ibrahim melalui laman Facebooknya berkongsi aplikasi lengkap Al-Quran yang boleh dimuat turun malah applikasi tersebut dibangunkan oleh rakyat Malaysia sendiri.

Aplikasi Lengkap Al-Quran Tanpa Iklan

Sempena Ramadhan ini, saya ingin perkenalkan kepada anda semua satu Apps Al-Quran yang sangat bagus dan percuma. Pergi ke Play Store ataupun App Store, download Apps yang diberi nama Tilawah Malaysia. Bagi saya, ini dia Apps Al-Quran yang paling lengkap pernah ada dan yang menariknya, dibangunkan oleh Rakyat Malaysia.

Kenapa kata lengkap? Ini 9 sebabnya :

● Apps ini langsung tiada iklan yang mengganggu bacaan.
● Tulisan Al-Quran di dalamnya boleh dibesarkan(zoom in) bagi mereka yang ada masalah penglihatan seperti Ibu dan Ayah yang sudah tua. Cepat, tolong Install ke dalam Smartphone atau iPad Ibu Ayah anda!

● Apps ini datang dengan tanda Tajwid dan cara bacaan yang jelas. Jika anda masih tidak jelas,itu hujah yang ke empat bosku!

● Tekan sekali di atas mana-mana perkataan yang anda tidak tahu bacaannya, Apps akan perdengarkan bacaannya kepada anda.
● Jika anda tidak pandai baca mana-mana ayat,tekan saja butang Play yang ada di belah kiri atas, anda akan diperdengarkan bacaan penuh dengan sempurna.
● Anda boleh tanda ayat terakhir atau ayat penting yang anda baca, dan terus buka pada ayat tersebut mengikut menu di bahagian setting.

● Anda juga boleh pilih mana-mana Surah dan ayat yang nak dibaca dengan pilihan Menu yang sangat mudah dan simple.
● Jika bacaan secara satu ayat ke satu ayat menyukarkan anda untuk baca Al-Quran, jangan risau , anda boleh paparkan secara muka Surat mengikut Mushaf Uthmani seperti kebanyakan Al-Quran di Malaysia.
●Terjemahan secara penuh dan juga secara perkataan bagi memudahkan anda bertadabbur. Jangan baca tulisan Arab saja ya,baca juga terjemahan.

Klik link utk install
https://play.google.com/store/apps/details?id=my.tilawah
Oleh sebab itu, walaupun kita ‘malas’ baca Al-Quran, ayuhlah berkongsi supaya Pahala kita berganda-ganda seperti ganjaran dalam sistem MLM. Makin ramai orang tahu dan buat disebabkan satu klik share yang kita buat, makin banyak pahala digandakan. Baca Al-Quran sempena Ramadhan ini. Semoga Allah redha dengan kita semua. Terima kasih Allah sebab izinkan kita hidup di zaman yang sangat senang dengan teknologi dan terima kasih kepada pengusaha Apps ini yang bangunkan Apps secara percuma.
Semoga Syurga Firdaus buat kita semua.
Sumber : Rosmaniah Awang Ibrahim


ILMOO, Aplikasi Matematik Paling Mudah Untuk Anak ‘Cintakan’ Nombor & Tanpa Internet

Matematik bukan subjek yang boleh diminati oleh semua orang. Ada ramai dalam kalangan kita yang tidak sukakan nombor dan memerlukan bantuan dari segi aplikasi moden di dalam telefon pintar setiap kali ingin melakukan pengiraan. Ini juga termasuk aplikasi matematik untuk anak-anak yang masih bersekolah supaya mudah untuk mereka pupuk rasa ‘cinta’ kepada Matematik.
Ternyata, ada satu aplikasi khas Matematik yang dipanggil ILMOO yang sangat sesuai diletakkan dalam telefon bimbit anak-anak. Bukan itu sahaja, menerusi aplikasi ini juga, ia dicipta khas selari dengan silibus mata pelajaran Matematik di sekolah anak anda.

Baca juga: Trend Daftar Nama Anak Tanpa ‘Bin’ Atau ‘Binti’ Katanya Urusan Lagi Mudah…
APLIKASI MATEMATIK UNTUK ANAK YANG SUKAKAN NOMBOR

Saya baru jumpa satu apps belajar matematik yang sangat sangat best! Anak saya darjah 3 suka sangat ‘main aka belajar’ matematik guna aplikasi begini.. serius, tak susah nak suruh dia belajar. Saya tengok apps ni bagus sangat jadi saya pun contact developernya tuan khair, makin kagum saya dibuatnya.

– Aplikasi ini adalah translated version daripada buku teks sekolah, kira semua bab dalam apps ikut buku teks sebiji sebiji.
– Apps ni juga tak perlu guna internet pun, boleh belajar secara offline tanpa internet atau data.. no risk anak go online.
– Algorithm apps juga berubah setiap kali login. Ini bagus, setiap kali anak login soalan akan berubah, baru la mencabar bila soalan berubah-ubahkan..
– Saiz juga sangat kecil barulah tak berat hp kita. Ini kerana apps offline tak perlu guna database, tak perlu connect online dan sebagainya.
– Ada unlimited soalan parent! Satu apps ni je ada unlimited soalan bukan 10,000, bukan 100,000 tapi unlimited. Jadi banyak la latihan yang anak boleh buat.
– Setiap apps telah dibahagi ikut kategori umur anak prasekolah, Darjah 1, Darjah 2, Darjah 3, Darjah 4 sampai Darjah 6..
– Bukan matematik sahaja tapi ada juga apps untuk subjek sains & juga english.. sama dari prasekolah sampai darjah 6..
– Belajar tanpa gangguan.. oleh sebab ini apps berbayar jadi tiada langsung iklan yang tak berfaedah duk popup dekat skrin telefon kita..

Bagi saya anak anak zaman digital sekarang lebih mudah belajar gaya interaktif guna telefon.. Sekarang ni harga satu apps tak sampai RM30 pun, dah la murah harga dia lifetime pulak tu.. sekali bayar boleh guna sampai bila-bila.
Berbaloi baloi.. 10 bintang saya bagi. Ibu ayah semua yang ada anak sekolah rendah boleh la cuba & lihat keberkesanan pada prestasi belajar anak nanti ya. Boleh download ikut jenis telefon anda. Jika telefon android download di Google Play atau klik je link INI.
Jika telefon apple download di Apple App Store atau klik link INI.
Sumber: Mohd Fhais Salim


Cara Install Apps MySejahtera KKM. Lebih Cepat & Senang Nak Masuk Kedai

Tak kiralah sama ada kita bertugas sebagai frontliner atau duduk di rumah, seluruh rakyat Malaysia memainkan peranan tersendiri dalam memastikan kita mampu memutuskan rantaian wabak.
Sehubungan itu, Kerajaan Malaysia dengan kerjasama strategik antara Majlis Keselamatan Negara (MKN), Kementerian Kesihatan Malaysia (KKM), Unit Pemodenan Tadbiran dan Perancangan Pengurusan Malaysia (MAMPU) dan Suruhanjaya Komunikasi dan Multimedia Malaysia (SKMM) telah membangunkan sebuah aplikasi yang amat berguna untuk kita install di telefon bimbit masing-masing.

Apakah Aplikasi MySejahtera?
MySejahtera merupakan aplikasi yang dibangunkan oleh Kerajaan Malaysia untuk membantu dalam pengawasan penularan wabak COVID-19 di dalam negara dengan membolehkan pengguna melaksanakan penilaian kesihatan kendiri.

Pada masa yang sama, ia membantu KKM mendapat maklumat awal untuk mengambil tindakan yang cepat dan berkesan.

Sekarang ni pun, banyak premis dah menggunakan apps Mysejahtera untuk daftarkan orang awam di pintu masuk.
Berikut adalah 5 sebab kenapa kita sebagai rakyat Malaysia perlu install aplikasi MySejahtera ini di telefon bimbit masing-masing.

Aplikasi MySejahtera
Aplikasi MySejahtera membolehkan rakyat Malaysia:1. Mengetahui risiko mereka terhadap COVID-19.2. Mendapatkan panduan mengenai tindakan yang perlu dilaksanakan sekiranya diklasifikasikan sebagai individu berisiko jangkitan COVID-19.3. Melaksanakan penilaian kesihatan kendiri dan isi rumah dari semasa ke semasa.4. Memperolehi maklumat terkini dan sahih tentang COVID-19 di Malaysia dan seluruh dunia.5. Mengetahui dan mencari 'Hot Spot' COVID-19 di sekitar mereka.Anda boleh muat turun aplikasi ini di Google Play, App Store, dan AppGallery.Jika anda perlukan sebarang bantuan teknikal, anda boleh menghantar email ke 80008000@1govuc.gov.my
Posted by KEMENTERIAN KESIHATAN MALAYSIA on Monday, April 20, 2020

5 Sebab Kita Kena Download Aplikasi MySejahtera KKM
Penggunaan Aplikasi MySejahtera dapat membantu rakyat Malaysia mengekang wabak ini dengan lebih efektif.
Berikut adalah 5 sebab kenapa kita perlu install aplikasi MySejahtera ini:

Mengetahui risiko mereka terhadap COVID-19 dengan melaksanakan penilaian kesihatan kendiri dan isi rumah dari semasa ke semasa
Mendapatkan panduan mengenai tindakan yang perlu dilaksanakan sekiranya diklasifikasikan sebagai individu berisiko jangkitan COVID-19.
Membantu individu mengenal pasti hospital dan klinik terdekat untuk mendapatkan pemeriksaan dan rawatan COVID-19.
Memperolehi maklumat terkini dan sahih tentang COVID-19 di Malaysia dan seluruh dunia.
Mengetahui dan mencari ‘Hot Spot’ COVID-19 di sekitar mereka.

Di Mana Boleh Download Aplikasi MySejahtera KKM?
Aplikasi MySejahtera KKM ini boleh dimuat turun di Google Play, App Store, dan AppGallery.
Tekan pautan ini untuk capaian terus :

Download Apps MySejahtera di Google PlayStore : https://play.google.com/store/apps/details?id=my.gov.onegovappstore.mysejahtera&hl=en
Download Apps MySejahtera di Apple App Store : https://apps.apple.com/my/app/mysejahtera/id1504055630
Galeri Mudah Alih Kerajaan Malaysia (GAMMA) : http://gamma.malaysia.gov.my/#/home
Huawei App Gallery : https://consumer.huawei.com/my/mobileservices/appgallery/

Cara Daftar Apps MySejahtera Di Telefon Bimbit
Untuk mendaftar, anda hanya perlu mengikuti langkah-langkah berikut:
Langkah 1: Pilih mana-mana Apps Store atau klik pautan https://mysejahtera.malaysia.gov.my
Langkah 2: Masukkan nombor telefon bimbit anda atau alamat e-mel anda
Langkah 3: Tekan ‘Hantar’. Anda akan menerima one time pin (OTP) melalui SMS daripada MySMS 63839 (jika mendaftar menggunakan nombor telefon) atau emel (jika mendaftar menggunakan emel)
Langkah 4: Masukkan OTP yang diterima dan tekan ‘Hantar’
Langkah 5: Masukkan butiran pendaftaran seperti arahan di skrin dan tekan ‘Hantar’. Anda akan mendapat mesej ‘Pendaftaran Berjaya’
Langkah 7: Muat turun aplikasi MySejahtera dan log masuk
Maklumat Lanjut
Buat makluman semua, aplikasi ini dimiliki sepenuhnya oleh Kerajaan Malaysia dan diuruskan oleh KKM sebagai pentadbir aplikasi dengan dibantu oleh MKN dan MAMPU.
Oleh itu, Kerajaan menjamin bahawa maklumat peribadi anda akan digunakan bagi tujuan pemantauan dan pencegahan wabak COVID-19 sahaja. Maklumat peribadi anda TIDAK akan dikongsi atau diberikan kepada mana-mana pihak yang lain dan semua maklumat pesakit COVID-19 juga adalah terpelihara di bawah kerahsiaan maklumat rekod perubatan.
Jika anda perlukan sebarang bantuan teknikal, anda boleh menghantar email ke [email protected]


Aplikasi SELANGKAH Diperbaharui Dengan Ciri-Ciri Canggih Yang Lebih Mesra Pengguna

Dikenali terutamanya di negeri Selangor, sistem pengesanan kontak pertama negara SELANGKAH melancarkan semula aplikasi mudah alihnya, Selangkah App. Namun, kali ini dengan memperkenalkan ciri-ciri kesihatan dan komersial baharu bagi membantu lagi pengguna dalam mengharungi pandemik Covid-19.
Aplikasi ini telah dilancarkan buat pertama kalinya pada Mei 2020 sebagai salah satu medium penggunaan segera untuk memudahkan pemantauan orang awam semasa Perintah Kawalan Pergerakan dilaksanakan akibat pandemik Covid-19. Terbaharu, versi terkini Selangkah App seterusnya dilancarkan secara maya pada hari ini oleh Menteri Besar Selangor Dato’ Seri Amirudin Shari.

“Keselamatan dan kemudahan pengguna adalah keutamaan kami. Pada waktu negara sedang menuju ke arah digitalisasi, penambahbaikan ini disasar bagi menawarkan perlindungan dan kemudahan buat semua.” kata Tengku Iesta Tengku Alaudin, Ketua Pegawai Eksekutif Selangkah Ventures Sdn Bhd (pemilik ekosistem SELANGKAH).
CIRI-CIRI APLIKASI SELANGKAH YANG BAHARU

Selain daripada pengesanan kontak, ciri-ciri SELANGKAH yang sedia ada adalah:

1.Crowd Trend – graf kekerapan sesebuah premis menerima pengunjung.
2.Affected Premises Map – peta lokasi yang terjejas akibat kes Covid-19.
3.Check Your Exposure Risk – fungsi ini menyemak silang log pengunjung pengguna dengan premis yang terjejas untuk mengetahui sama ada mereka terdedah kepada Covid-19.
4.Visitor Log – papan data bagi pihak berkuasa menyemak jika mana-mana premis melanggari SOP.
Menerusi Selangkah App, sistem pengesanan kontak ini telah dinaiktaraf supaya tahap kesihatan dan keselamatan pengguna dilindungi terutamanya sepanjang pandemik ini.
Ciri-ciri baharu yang diperkenalkan adalah:

1.Dual-System Scanning – kamera pengimbas aplikasi ini mampu mengimbas kedua-dua kod QR SELANGKAH dan MySejahtera, lalu membolehkan pengguna menikmati kemudahan kedua-dua platform ini.
2.GPS Check-In – pengguna boleh mendaftar masuk dengan menggunakan sistem pengesanan lokasi (GPS) telefon pintar mereka tanpa perlu mengimbas kod QR.
3.QR Code Scan History Log – pengguna boleh menyemak sejarah pendaftaran masuk mereka.
4.Bulletin Board – papan buletin memaparkan notis pengumuman terkini daripada kerajaan mengenai perkembangan semasa mengenai Covid-19.
SELANGKAH  TAWARKAN FUNGSI SELANGKAH ID & SELANGKAH BIZ

SELANGKAH turut menawarkan fungsi komersial seperti SELANGKAH ID dan SELANGKAH BIZ bagi membantu mereka yang terkesan akibat ekonomi negara yang terjejas teruk akibat pandemik.
SELANGKAH ID merupakan pengenalan digital pertama di dalam negara. Ia merupakan sistem bersepadu (Single-Sign-On) yang membolehkan pengguna mengakses semua fungsi SELANGKAH. Ia boleh mengesahkan sebarang transaksi yang memerlukan pengesahan digital dan biometrik. Tidak lama lagi, SELANGKAH ID turut menawarkan akses bagi perkhidmatan berkaitan kerajaan. ID Digital ini juga dibangunkan dalam usaha untuk mencapai Agenda Smart Selangor.
Sementara itu, SELANGKAH BIZ menawarkan penyelesaian tanpa tunai yang direka khas untuk peniaga mikro, kecil dan sederhana, membolehkan mereka menerima pembayaran dari mana-mana penyedia e-dompet.

Sebagai contoh, penjaja yang hanya mempunyai akaun bank tetapi tidak mempunyai akaun e-dompet, kini boleh menerima bayaran daripada e-dompet pelanggan mereka. Platform ini juga membolehkan penjaja menguruskan transaksi jualan harian mereka serta menjana invois elektronik untuk pelanggan. Canggih!
Dapatkan maklumat terkini mengenai perkhidmatan SELANGKAH menerusi Selangkah App yang boleh dimuat turun secara percuma di laman web selangkah.my (untuk semua sistem operasi), ataupun Google Play Store dan tidak lama lagi di Apple App Store.

http://mirziamov.ru/mfo-online/zaim-ekapusta.html
Untuk maklumat lanjut, layari selangkah.my atau emel enquiry@selangkah.my.


Aplikasi Terkini Ibu Mengandung Boleh Cuba Untuk Periksa Kandungan Dengan Mudah

Berbeza dengan zaman dahulu, kini ibu mengandung sudah boleh menggunakan pelbagai cara untuk mengetahui tentang perkembangan kandungan mereka. Dengan terciptanya pelbagai aplikasi mudah alih yang boleh didapati di telefon pintar anda, para ibu mengandung sudah tiada masalah atau keraguan lagi mengenai status kehamilan mereka.
Banyak aplikasi yang boleh dimuat turun tetapi ini antara pilihan yang paling digemari pengguna. Jom tengok!

1. Totally Pregnant
http://www.dailydot.com
Aplikasi ini membantu para ibu untuk mendapat kawan baharu dan berhubung dari seluruh dunia! Bukan itu sahaja, para ibu juga akan berada di dalam satu komuniti dimana mereka boleh berbincang mengenai hal-hal kehamilan. Tambahan pula, anda juga boleh tahu perkembangan anak anda dengan adanya kemudahan menonton video 3D dalam aplikasi ini. Sangat menarik!

2. The Bump
http://www.dailydot.com

Aplikasi The Bump membantu para ibu untuk mengetahui perkembangan kandungan dari masa ke semasa dengan memaparkan ilustrasi yang menarik dan comel. Setiap hari, kandungan aplikasi akan diperbaharui dengan penulisan dari The Bump. Apa yang menariknya, anda boleh juga bertanya soalan mengenai kehamilan kepada editor, pakar perubatan mahupun para ibu yang lain. Para ibu mengandung juga boleh menyimpan gambar kandungan menggunakan aplikasi ini untuk dijadikan album.
3. Ovia Pregnancy Tracker
http://getandroidstuff.com
Lebih fokus kepada kesihatan tubuh badan ibu mengandung itu sendiri adalah kelebihan Ovia Pregnancy Tracker. Dalam kegembiraan kadang-kadang para ibu mengandung ini selalu terlupa tentang kesihatan tubuh badan, tetapi jangan risau, aplikasi ini boleh membantu memeriksa tahap kesihatan tubuh badan seperti BMI, ‘fitness tracker’, dan jadual tidur. Selain itu, kemudahan peringatan pengambilan vitamin juga boleh dicuba supaya para ibu sentiasa sihat dan bertenaga.
4. My Baby’s Beat
www.bebesymas.com
My Baby’s Beat dicipta khas untuk ibu mengandung dan bakal bapa mendengar degupan jantung anak di dalam kandungan. Bagaimana ia berfungsi? Setelah anda muat turun aplikasi ini, anda hanya perlu meletakkan telefon pintar anda di atas perut supaya bunyi dapat ditangkap melalui mikrofon telefon. Jadi, tak perlulah nak tunggu temujanji dengan doktor untuk mendengar degupan jantung anak kerana aplikasi My Baby’s Breath ini sangat membantu.
5. Who’s Your Daddy
http://thedashblog.com
Bukan sahaja ibu mengandung yang boleh muat turun aplikasi mengenai kehamilan, tetapi bakal bapa juga boleh turut serta. Aplikasi Who’s Your Daddy adalah sangat sesuai untuk bakal bapa mengetahui secara terperinci mengenai kandungan isteri, dari perkembangan mingguan kandungan sehinggalah kepada ‘checklist’ barang-barang untuk dibawa ke hospital. Dengan adanya aplikasi ini, bakal bapa di luar sana tidaklah pening untuk menguruskan isteri apabila tiba masanya nanti.
6. Baby’s Names
http://www.birminghammail.co.uk
Ada masalah memilih nama bayi? Kini tidak lagi dengan adanya aplikasi Baby’s Namaes yang mempunyai koleksi sebanyak 30,000 nama-nama bayi yang boleh menjadi pilihan anda! Anda boleh klasifikasikan pilihan nama berdasarkan jantina, populariti dan sebagainya mengikut kegemaran sendiri. Tak perlu lagi pening dan keliru dalam memilih nama anak-anak dengan bantuan aplikasi Baby’s Names ini.


AppGallery Lengkapi Gaya Telefon Pintar Siri HUAWEI nova 7 Terbaru. Nak Muat Turun Aplikasi Lebih Mudah!

Siri HUAWEI nova, merupakan telefon pintar keluaran HUAWEI yang mempunyai pengikutnya tersendiri. Ini kerana model nova tampil dengan kemasan yang trendy, tampak bergaya, mempunyai spesifikasi dan kamera yang beresolusi tinggi. Paling penting model ini dijual pada harga yang sangat berpatutan!
Berita baik buat anda, HUAWEI bakal melancarkan satu lagi siri nova iaitu Siri HUAWEI nova 7 dan yang paling menarik perhatian ialah telefon pintar ini bakal menjadi telefon pintar 5G paling mampu milik di Malaysia kerana ia akan dijual pada harga RM 1000 keatas, bermula bermula 19 Jun 2020. Jom lihat apa yang menarik tentang HUAWEI nova 7 ini.

7 kelebihan Siri HUAWEI nova 7

1. Warna yang memukau
Hadir dengan 3 gaya warna laminasi yang berbeza iaitu Space Silver, Crush Green dan Midsummer Purple.  Dengan rekaan terkini, kemasan Siri Huawei nova 7 ini akan memberikan warna yang berbeza mengikut pantulan cahaya. Anda pasti akan jatuh cinta pandang pertama setiap kali tengok telefon pintar.
2. Nipis & ringan
Tampil dengan ciri minimalis bagi penggunaan software dan hardwarenya, Siri Huawei nova 7 ini bukan saja tampil dengan prestasi yang mengagumkan, ia juga kurang menggunakan ruang untuk pemprosesan, menghasilkan motherboard yang lebih kecil. Maka, telefon pintar menjadi lebih ringan dan mempunyai badan yang lebih nipis.
3. Dilengkapi dengan kamera 64 MP AI Quad
Tak lengkap ciri telefon pintar tanpa kameranya. Siri HUAWEI nova 7  tampil dengan kamera AI 64MP AI yang disokong oleh cip pemproses Kirin 820 dan kemampuan AI yang memberikan hasil fotografi berdefinisi tinggi dan berkualiti. Hasil gambar yang dirakam pada waktu malam juga lebih jelas dan kamera ini mampu merakam video dengan kualiti 4K.

Siri HUAWEI nova 7 turut dilengkapi dengan kamera depan 16MP menggunakan f/2.0 yang besar, aperture dengan ukuran piksel 1.0 um yang dapat menangkap lebih banyak cahaya dan perincian ketika swafoto.
Kamera depannya juga menyokong Super Night Selfie 2.0 untuk swafoto dengan cahaya yang rendah. Kebisingan (noise) pula dikendalikan dengan algoritma BM3D, sementara perincian ditingkatkan oleh penyusunan RAW pelbagai bingkai. Siri HUAWEI nova 7 hanya memerlukan 2 saat untuk kameranya merakan potret swafoto yang terbaik.
4. Fungsi Dual-View Mode Video terbaru

Siri HUAWEI nova 7 Series menyokong Dual View Mode Video yang memanfaatkan kamera depan dan belakang untuk merakam momen di kedua-dua bahagian secara serentak. Ini pastinya satu pengalaman baru buat anda merakam video menggunakan telefon pintar.
5. Super Charge 40W
Dilengkapi dengan bateri 4000mAh yang besar dan HUAWEI SuperCharge 40W yang baru, Siri HUAWEI nova 7 membolehkan telefon anda dicas sehingga 70% dalam masa setengah jam.
6. Telefon Pintar 5G Paling Mampu di Malaysia
Dengan jangkaan teknologi 5G bakal digunakan secara meluas menjelang suku ketika 2020 di Malaysia, Siri HUAWEI nova 7 merupakan peranti yang mampu menyokong teknologi baru ini. Walaupun dengan kemasan yang menarik, fotografi dan video berkualiti premium. Harga pasaran bagi telefon pintar ini ternyata mampu milik dan dijangka dijual pada harga RM1,000 keatas.
7. HUAWEI Share dan MEETime

Siri HUAWEI nova 7 mempunyai mempunyai pra muat turun MeeTime untuk menyokong panggilan video sehingga 1080p FHD antara peranti HUAWEI. Ia memanfaatkan teknologi pengecaman wajah untuk mengoptimumkan kualiti apabila kurang pendedahan cahaya.
Dengan HUAWEI Share pula korang boleh berkongsi fail dengan seretan yang mudah pada peranti yang sedang digunakan.
Muat turun aplikasi dengan HUAWEI AppGallery
Lebih Selamat, Lebih Storan, Lebih Ganjaran

Huawei AppGallery berkembang pesat di MalaysiaTonton video untuk mengetahui lebih lanjut!Maklumat lanjut mengenai HUAWEI AppGallery: https://consumer.huawei.com/en/mobileservices/appgallery/
Posted by OHBULAN! on Monday, June 8, 2020

Tak perlu risau untuk up-to-date dengan aplikasi terkini, sebabnya semua aplikasi ni anda boleh muat turun dengan mudah di HUAWEI AppGallery. Untuk pengetahuan anda, HUAWEI AppGallery sangat selamat digunakan dan telah dianugerahkan CC EAL 5 + terbaik di industri dan sijil keselamatan.
Antara aplikasi yang anda boleh terokai di HUAWEI AppGallery adalah HUAWEI Browser, HUAWEI Assistant (news and AI assistant), HUAWEI Cloud Storage, HUAWEI Email, MeeTIME (panggilan video), HUAWEI Welink (Telekomunikasi App), HUAWEI Readers (Reading App), HUAWEI Quick App, HUAWEI Calendar, HUAWEI Music dan HUAWEI Video.
Terdapat juga aplikasi eksklusif yang ditawarkan oleh HUAWEI AppGallery iaitu HUAWEI Theme dan Member Center yang dapat memberikan korang pengalaman terbaik apabila menggunakan telefon pintar.
Selain itu, HUAWEI turut menambah baik tawaran aplikasi yang disediakan berbanding pesaingnya. Ini pastinya membuatkan anda tak menyesal apabila memilih HUAWEI.

Antara aplikasi yang anda boleh temui ialah MeeTIME. Nak buat panggilan video kini mudah dengan perkongsian skrin yang lebih baik. Nak kongsi dokumen pula boleh guna HUAWEI Share, hanya dengan satu tap je.
Aplikasi HUAWEI Email pula memberikan fungsi yang lebih menyeluruh, termasuk Gmail, Outlook dan Yahoo Mail. Lagi senanglah anda nak mengakses emel peribadi dan kerja dengan satu aplikasi.
HUAWEI Cloud Storage pula menawarkan percuma storan hingga 50GB untuk Google selama setahun, berbanding Google hanya menyediakan storan 15GB secara percuma.
Bagi penggemar video, anda tentu akan teruja dengan aplikasi HUAWEI Video yang memberikan akses premium percuma hingga tiga bulan, menerusi aplikasi video versi Web Youtube.
Terokai lebih banyak aplikasi dengan HUAWEI AppGallery

Tak lengkap hidup rasanya tanpa telefon pintar. Boleh dikatakan telefon pintar merupakan satu barangan keperluan untuk mencari maklumat, bersosial atau mengisi masa lapang dengan bermain permainan video.
Bagi memastikan anda merasai kepuasan yang sama ketika menggunakan telefon pintar, HUAWEI memastikan anda boleh memuat turun aplikasi kegemaran dengan mudah seperti aplikasi bersosial Whatsapp, Instagram dan Snapchat.
Anda juga boleh membeli -belah secara atas talian menerusi platform e-dagang seperti Shopee, Lazada dan Carings. Kalau bosan, bolehlah layan video atau drama kegemaran anda di iflix, Viu atau DimSum.
Semua ni, anda boleh muat turun dengan mudah di HUAWEI AppGallery dengan menggunakan HUAWEI nova 7 SE korang nanti.
Rebut HUAWEI Point hanya dengan memuat turun aplikasi!

Bukan itu saja! Buat bakal pengguna siri HUAWEI nova 7, HUAWEI AppGallery akan beri ganjaran kepada anda setiap kali memuat turun aplikasi baru. Dengan menggunakan ID HUAWEI, anda boleh tebus ganjaran dan pek hadiah yang menarik di pusat hadiah HUAWEI AppGallery.
Selain tu, ada juga cabutan bertuah yang berterusan khusus untuk anda menang pelbagai hadiah menarik dan memastikan pengguna dapat nikmati kepuasan menggunakan HUAWEI AppGallery.
Dengan lebih daripada 390 juta pengguna bulanan di seluruh dunia, ia adalah gedung aplikasi ketiga terbesar di dunia dan berfungsi di mana-mana telefon pintar, tablet dan barangan HUAWEI.
Pindahkan data secara selamat dengan HUAWEI Phone Clone

Selalunya kalau bertukar ke telefon pintar yang baru, perkara yang paling leceh ialah nak pindahkan data. Kenapa nak susahkan diri kalau anda boleh gunakan fungsi HUAWEI Phone Clone? Korang boleh muat turun aplikasi ni secara percuma dari Google Play atau Apple Store.
Kemudian sambungkan telefon pintar anda untuk memindahkan kenalan, sistem pesanan ringkas (SMS), log panggilan, nota, rakaman, kalendar, foto, muzik, video, dokumen dan aplikasi dari telefon lama ke telefon pintar HUAWEI baru anda dengan mudah dan selamat.
Anda tak perlu guna Wi-Fi atau data pun. Hanya perlu imbas kod QR atau sambungkan ‘hotspot’ telefon baru dan data telefon anda sedia untuk dipindahkan.
Pemindahan yang pantas ini boleh mencapai kelajuan sehingga 1GB per minit tau. Senanglah lepas ni nak transfer gambar, video, kenalan, dan fail lain dengan mudah dan selamat. Tak perlu nak serabut kena buat sambungan wayar.
Tak jumpa aplikasi kegemaran? Gunalah FindApps!

Memahami masalah pengguna yang kadang-kala sukar mencari aplikasi kegemaran untuk dimuat turun. Telefon pintar HUAWEI kini dilengkapi dengan FindApps yang berfungsi sebagai hub untuk membantu pengguna mencari aplikasi yang diperlukan dan mengarahkan korang ke sumber yang ada untuk memuat turun aplikasi berkenaan.
FindApps boleh mencari aplikasi popular seperti Facebook, Telegram, WhatsApp, Instagram, dan lain-lain. Kemudian membantu pengguna mencari aplikasi dengan menggabungkan beberapa sumber muat turun pihak ketiga seperti laman web rasmi aplikasi atau dalam AppGallery.
Terdapat banyak aplikasi lain di AppGallery, tapi kalau anda tak jumpa aplikasi tertentu, jangan risau kerana anda boleh selesaikan dengan memuat turun APK.
Pengguna boleh memuat turun APK secara langsung menggunakan HUAWEI Browser, atau melalui kedai aplikasi pihak ketiga seperti Aptoide atau Aurora Store.
Tanda kalendar anda untuk dapatkan telefon pintar terbaru Siri HUAWEI nova 7!
Bakal memasuki pasaran Malaysia mulai 19 Jun 2020, jangan lupa setkan peringatan untuk dapatkan Siri HUAWEI nova 7 anda sendiri.
Kalau anda nak mengetahui lebih lanjut mengenai Siri HUAWEI nova 7 ni, anda boleh terus klik di SINI.
Apapun Siri HUAWEI nova 7 ni memang berbaloilah untuk dimiliki, jadi jangan risau okay!


PDRM: 7 Apps Merbahaya Di Google PlayStore. Buang Segera Kalau Pernah Download

Sejak aplikasi FaceApp mendapat sambutan hangat akhir-akhir ini, ramai sng mempersoalkan isu privasi data dan intipan yang mungkin mendedahkan pengguna kepada ancaman sekuriti siber.
Namun tahukah anda bahawa sebenarnya ada banyak lagi aplikasi yang mampu melakukan perkara yang sama, malah mungkin lebih teruk lagi.

7 Aplikasi Merbahaya Di Google PlayStore
Sehubungan itu, pihak Polis Diraja Malaysia (PDRM) menerusi laman Facebook rasmi mereka telah mengingatkan orang ramai agar sentiasa berhati-hati dan membuang 7 aplikasi ini di telefon pintar sekiranya anda pernah memuat turunnya dari Google Playstore:
1. Track Employees Check Work Phone Online Spy Free;
2. Spy Kids Tracker;
3. Phone Cell Tracker;
4. Mobile Tracking;
5. Spy Tracker;
6. SMS Tracker; dan
7. Employee Work Spy.

Dalam posting tersebut, PDRM mengatakan bahawa 7 aplikasi tersebut telah dimuat turun oleh 130,000 peranti sebelum dibuang oleh pihak Google dari pangkalan PlayStore setelah dikesan mengancam keselamatan pengguna.
Penyelidik mendapati aplikasi-aplikasi berkenaan dikesan mampu menjejak dan menghantar data lokasi pengguna selain log panggilan, senarai nombor telefon, mesej teks dan sejarah panggilan yang dibuat.
Berikut adalah kenyataan penuh dari pihak PDRM dalam status tersebut.

#JomBeringat
BUANG SEGERA TUJUH APLIKASI INI DALAM PERANTI ANDA
Penyelidik ancaman keselamatan siber dari Syarikat Avast yang berpengkalan di Republik Czech telah menyenaraikan tujuh aplikasi dalam Google Play Store yang didapati melakukan intipan terhadap para pengguna melalui peranti pintar.
Aplikasi-aplikasi berkenaan dikesan mampu menjejak dan menghantar data lokasi pengguna selain log panggilan, senarai nombor telefon, mesej teks dan sejarah panggilan yang dibuat.
Aplikasi-aplikasi tersebut ialah:
1. Track Employees Check Work Phone Online Spy Free;
2. Spy Kids Tracker;
3. Phone Cell Tracker;
4. Mobile Tracking;
5. Spy Tracker;
6. SMS Tracker; dan
7. Employee Work Spy.
Kesemua aplikasi berkenaan telahpun dibuang oleh pihak Google dari pangkalan Play Store, namun sejumlah 130,000 muat turun telah direkodkan sebelum ia dikesan mengancam keselamatan.
Para pengguna Android dinasihatkan untuk memeriksa aplikasi yang dimuat turun di peranti pintar masing-masing dan nyahpasangkan (uninstall) segera jika terdapat aplikasi yang disenaraikan.
Pengguna juga diminta agar tidak memuat turun sebarang aplikasi yang tidak dipastikan kegunaan dan tahap keselamatannya.
Sumber: Google pulls stalker apps identified by Avast, https://blog.avast.com/avast-identifies-stalker-apps
*Sumber status asal: Polis Diraja Malaysia (Royal Malaysia Police)


Aquaria KLCC – Apa Yang Menarik Di Sini? Ini Pengalaman Saya.

Aquaria KLCC merupakan satu tarikan premium di kawasan segitiga emas Kuala Lumpur. Apabila terletak di kawasan business district, pengunjung pula mesti bersiap sedia untuk membayar harga premium juga. Sebelum saya bercerita tentang pengalaman di Aquaria KLCC, saya sertakan harganya dahulu.
Harga tiket masuk Aquaria KLCC

Dewasa : Biasa RM53, Mykad – RM40
Kanak-kanak (3-12 tahun) : Biasa Rm42, Mykad – RM30
60 Tahun ke atas : Biasa RM32, Mykad RM30
Station Aquarius – RM5 untuk seorang

Premium pun premiumlah. Saya percaya ia tentu akan memberikan pengalaman berharga buat saya. Walaupun selalu menjejakkan kaki di sekitar KLCC, ini adalah kali pertama saya ke Aquaria KLCC. Persepsi bahawa Aquaria hanya untuk kanak-kanak terbukti salah. Sepanjang saya berada di sana, nampak orang dewasa lebih bersemangat dari kanak-kanak!.

Pameran Hidupan Laut di Aquaria KLCC yang cukup menyeronokkan!
Pertama kali masuk Aquaria KLCC, nampak ramai sangat budak sekolah yang sedang beratur. Mula-mula terasa macam “Wei, aku bukan budak sekolah. Mesti tak best kat dalam ni”. Namun, apabila sudah masuk, tidak berkelip mata saya melihat keindahan dasar laut tanpa perlu masuk ke dalam dasar laut.

Apa yang lebih menarik, sepanjang perjalanan di Aquaria KLCC, tour guide akan sentiasa ada untuk anda untuk memberi penerangan kepada anda mengenai kehidupan laut. Sedikit sebanyak, dapat tambah ilmu yang sebelum ini saya tidak tahu.
Kawasan yang dibuka untuk anda menyentuh hidupan laut!
Ini pun boleh di sentuh dan dipegang. Kawasan ini dijaga oleh staff Aquaria KLCC dan akan bantu anda kalau nak sentuh haiwan disini.

Tube Tank 15 kaki seperti di Tasik Kenyir
4 Fakta yang anda perlu tahu tentang Aquaria KLCC
Ini bukan akuarium biasa yang bakal mengundang kebosananan. Saya pasti, setiap saat bakal menjanjikan satu pengalaman yang cukup menarik. Antaranya ialah:

Mempunyai Lorong Underwater paling panjang di Malaysia iaitu 90 meter.
Mempunyai Single Tank terbesar di Malaysia dengan isian air masin sebanyak 2.5 juta liter
Mempunyai tangki tiub yang di reka berdasarkan Tasik Kenyir Terengganu setinggi 15 kaki
Dan, satu-satunya Aquarium di Malaysia dibenarkan untuk mempamerkan lebih kurang 200 ekor ikan Red-bellied Piranhas

Aktiviti di Aquaria KLCC
Ada beberapa aktiviti yang boleh dilakukan di Aquaria KLCC, dan pasti ia akan menarik minat lebih-lebih lagi kanak-kanak.

Cage Rage – Untuk mereka yang nak dive tetapi tiada lesen diving. Cage Rage ada untuk anda lihat hidupan laut lebih dekat
Dive with Sharks – Untuk mereka yang mempunyai lesen diving, boleh menyelam bersama ikan jerung kalau berani lah! heh Ada 5 spesis ikan jerung di Aquaria KLCC.
Sleep with Sharks – Ini untuk kanak-kanak yang ada impian nak tidur bersama ikan jerung. Kalau datang Aquaria wajib la buat. Rugi masuk aquaria tak cuba ini!
Feeding Sessions – Aktiviti yang dinantikan, boleh melihat penjaga aquarium memberi makan kepada ikan jerung dan hidupan laut yang lain. Seronok tengok kanak-kanak menjerit, takut pula penjaga kena gigit dengan jerung! heh

Feeding Sessions… “Saya nak bagi makan..awak ni kenapa garang sangat. Cuba senyum sikit sharks..” hehe
Kudaku gagah berani! hehe.. Kuda laut. Ada yang tak kenal ke?
Teruja dengan Terowong Underwater sepanjang 90 meter
Terowong underwater adalah yang paling menjadi tumpuan semua kerana boleh melihat hidupan laut berenang diatas kepala kita. Banyak hidupan laut boleh dilihat disisi kiri dan kanan, serta di bahagian atas kepala. Semuanya besar-besar termasukklah penyu, ikan jerung dan ikan pari.

Keterujaan terserlah!
Ikan pari besar! Hai, awak yang lebih teruja dari kanak-kanak disitu..
Tambah RM5 Masuk Station Aquarius!
Selepas habis jelajah Aquaria KLCC, masuk pula bilik sebelah iaitu Station Aquarius. Yang ini masuk kena bayar RM5 masa beli tiket nak masuk Aquaria KLCC.
Apa yang ada? Di sini ada workshop yang berteknologi tinggi untuk buat aktiviti seperti belajar mengenai hidupan laut untuk teruskan kehidupan. Ada empat lab iaitu Genus Lab, Seahorse Lab, Jellyfish Lab dan Moon Lab.
Sesi bedah katak menggunakan program!

Tengok gambar pun sudah rasa seronok, apatah lagi jika berada di sana. Jangan lupa bawa anak-anak ke Aquaria KLCC kalau ada masa lapang. Asyik main iPad dan laptop sahaa, apa kata cuti hujung minggu ni bawa anak-anak ke Aquaria KLCC. Pasti lebih menyeronokkan!.


Aquaria KLCC Tawar Harga Tiket Masuk Hanya RM35 Untuk 2 Dewasa, 1 Kanak-Kanak!

Nampaknya kini kita berada dalam Perintah Kawalan Pergerakan Bersyarat, maka pergerakan merentas negeri bagi merancakkan ekonomi negara sudah bermula. Ini juga termasuk aktiviti membawa anak-anak pergi melawat tempat-tempat menarik yang berada berdekatan.
Salah satu tempat yang anda boleh berkunjung jika berada di Lembang Klang adalah Aquaria KLCC. Dapat melihat pelbagai spesis hidupan laut, Aquaria KLCC menawarkan harga tiket masuk serendah RM35 untuk dua orang dewasa dan seorang kanak-kanak! Kena cepat beli!

Tiket masuk ke Aquaria KLCC hanya RM35 untuk 2 dewasa dan 1 kanak-kanak!

Ikut panduan di bawah untuk membeli tiket promosi ini:

1. Dapatkan baucar Aquaria KLCC di sini: https://shp.ee/v9gf3ei

2. Kutip baucar diskaun RM100 di ‘Claim your vouchers here’
3. Tekan ‘Buy Now’
4. Pastikan pilihan pembayaran ialah menggunakan ShopeePay
5. Pastikan jumlah duit dalam ShopeePay cukup untuk bayar harga penuh (full amount)
6. Pastikan anda dah pilih baucar diskaun RM100 sebelum buat pembayaran
7. Tekan ‘Pay Now’ untuk check out dengan harga diskaun!

Berdasarkan terma & syarat tiket promosi Aquaria KLCC ini, tiket sah sehingga 31 Ogos 2021. Jadi cepat sambar sebelum tiket promosi ini habis terjual!
Maklumat lanjut, lihat di sini: https://shp.ee/v9gf3ei
*Kalau sold out, kita tunggu promosi yang seterusnya.
Sumber: Pemburu Tiket Murah


Arab Saudi Benarkan Kanak-Kanak Semua Peringkat Umur Masuk Masjidil Haram

Kementerian Haji dan Umrah Arab Saudi mengumumkan satu berita gembira iaitu kanak-kanak dari semua peringkat umur dibenarkan memasuki Masjidil Haram di Makkah. Saudi Gazette melaporkan, kanak-kanak berumur 5 tahun ke atas perlu menggunakan permit khas melalui permohonon di Eatmarna.
Baca juga: [TERKINI] Boleh Guna Dua Aplikasi Ini Di Telefon Untuk Dapatkan Visa Umrah

ARAB SAUDI BENARKAN KANAK-KANAK SEMUA PERINGKAT UMUR MASUK MASJIDIL HARAM

Manakala bagi kanak-kanak berumur kurang 5 tahun, mereka boleh memasuki Masjidil Haram tanpa perlu mendapatkan sebarang permit masuk.

Mereka juga mengesahkan jemaah hanya dibenarkan berada dalam raudah selama 10 minit di dalam Masjid Nabawi di Madinah. Selain itu, Arab Saudi kini juga membenarkan pemegang semua jenis visa dan mereka yang datang dari mana-mana negara untuk tujuan pelancongan, untuk menunaikan umrah sepanjang berada di Arab Saudi.

Pemegang visa boleh membuat janji temu melalui aplikasi Eatmarna atau menghantar permohonan ke Unified National Visa Platform.
Sumber: Saudi Gazette


Aromaterapi Essential Oil Membawa Pengalaman Spa ke Kediaman Anda

Dalam dunia yang pesat berkembang, ramai yang mengambil masa bagi mengunjungi spa untuk bersantai dan berehat sebentar. Tetapi, bagaimana jika anda boleh menikmati suasana spa yang menenangkan dan memulihkan di ruang tamu anda sendiri?
Konsep di sebalik produk-produk Mt. Sapola adalah mudah: menikmati rawatan spa di kediaman. Orang ramai boleh menikmati manfaat alam semulajadi melalui produk-produk aromaterapi dengan mudah di kediaman mereka di samping mengelakkan kos rawatan yang mahal.

“Mewujudkan suasana yang selesa dan santai adalah sebahagian besar daripada membentuk suasana kediaman.” kata Cheryl Gan, Pengarah Urusan dan Pengasas Mt. Sapola. “Kita meluangkan begitu banyak masa bagi memilih perabut terbaik untuk kediaman yang sempurna – kenapa tidak dengan deria-deria lain?”
Home Scents Mt. Sapola telah menjadi popular di kalangan peminatnya di negara lain kerana ia berkekalan, bebas-nyalaan dan mudah diselenggarakan. Daripada 13 haruman dalam rangkaian ini – haruman Serai dan Lavender adalah yang paling laris. Tetapi, bagi mereka yang ingin mewujudkan suasana lain dari yang lain dalam kediaman mereka – minyak-minyak ini boleh diadun bagi menghasilkan keharuman yang unik.

“Terlebih dahulu, anda harus memutuskan apa yang anda perlukan (haruman) dan bagaimana anda berhasrat menggunakannya.” kata Cheryl. “Contohnya, kombinasi Vanilla dan Cendana mewujudkan haruman lembut tetapi menstabilkan yang sesuai untuk suasana santai, dan elemen sitrus yang menceriakan dalam Bergamot meningkatkan mood sebarang bilik.”

“Beberapa adunan mungkin berguna untuk penyakit, contohnya Eucalyptus dan Rosemary yang sesuai untuk kejelasan mental dan kelegaan daripada sakit kepala. Tiada cara yang betul atau salah untuk mengadun haruman anda sendiri kerana ia suatu perkara yang bersifat peribadi.” sambung beliau.
Bagi membantu menyemarakkan haruman di kediaman, Mt. Sapola menawarkan pelbagai aksesori aromaterapi seperti pemegang lilin dan pembakar elektrik yang diperbuat daripada seramik, terrakota, batu pasir dan tembikar tulang. Mereka juga menawarkan satu rangkaian peresap (diffuser) dan penebula (nebulizer) yang diperbuat daripada kaca, kayu serta seramik yang menambahkan aura sofistikated sebarang bilik di kediaman anda.

Apabila merujuk kepada aromaterapi, produk-produk Mt. Sapola dihasilkan dengan hanya menggunakan bahan-bahan botani terbaik dan minyak pati 100% tulen. Tugas memperolehi minyak pati ini amat diberatkan oleh Cheryl dan beliau melawat ladang serta kilang penyulingan secara peribadi bagi memantau kualiti tuaian dan memilih minyak yang terbaik untuk Mt. Sapola.

Rangkaian Home Scents adalah sebahagian daripada katalog luas produk aromaterapi Mt. Sapola yang merangkumi minyak pati, produk penjagaan badan, rambut dan kulit, serta aksesori untuk kediaman.

Latar belakang Mt. Sapola
Mt. Sapola dinamakan sempena gunung di mana orang Rom menemukan sabun semula jadi. Mereka berada di kaki gunung ini semasa sejenis bahan lemak seperti tanah liat meleleh dari gunung ke dalam sungai melalui titisan hujan. Ini menghasilkan bahan berbusa yang membersihkan pakaian mereka – prekursor kepada sabun moden.
Bertitik tolak daripada itu, Mt. Sapola memperkenalkan kelompok sabun semula jadi buatan tangan pertama mereka pada tahun 1997. Hari ini, pengeluaran mereka telah berkembang maju bagi meliputi rangkaian pelbagai produk naturopati aromaterapi untuk menyokong rangkaian kedai global di Eropah, Australia, Amerika Syarikat, dan Asia.
www.mountsapola.com
Falsafah Mt. Sapola
Kualiti Asli
Kami hanya menggunakan bahan botani semula jadi terbaik dan minyak pati tulen dalam produk kami. Tiada sebarang bentuk petrokimia dan wangian sintetik yang digunakan. Hasilnya adalah produk mesra alam yang mudah diserap ke dalam kulit tanpa meninggalkan kesan berminyak selepas ia disapukan.
Pemulihan Holistik
Kami meyakini terapi holistik yang mengambil kira minda, badan dan roh. Persekitaran dan gaya hidup kita semakin sibuk dan ini memberi kesan ke atas kesejahteraan, pola pemakanan, masa rehat serta perhubungan kita.
Aromaterapi berasal daripada amalan pemulihan terawal manusia. Tumbuh-tumbuhan yang kita gunakan untuk mengekstrak minyak pati telah digunakan sejak beribu tahun lalu sebelum teknik menyuling minyak ditemui. Minyak pati amat sesuai untuk pendekatan bukan rejahan yang halus ke arah melaraskan keseimbangan dinamik di antara kesihatan mental, fizikal dan kerohanian. Apabila semua tenaga di dalam badan dan minda mencapai keseimbangan ideal, insan tersebut dikatakan berada dalam keadaan kesihatan yang sempurna.
Kami akan sentiasa memberikan remedi semula jadi dalam usaha untuk meningkatkan kesejahteraan keseluruhan para pelanggan kami.

Senarai Kedai Mt. Sapola di Malaysia:
Pavilion Kuala Lumpur, 1 Utama Shopping Centre, Sunway Pyramid Shopping Mall, Ikano Power Centre, Gurney Paragon Penang dan Gurney Plaza Penang.


Arum Nazlus, Atlet Cilik ‘Srikandi’ Panahan Berkuda Indonesia Pukau Netizen!

Mendidik anak-anak bukan sahaja tertumpu kepada sistem pembelajaran sahaja malah ibu bapa perlulah mendedahkan anak-anak dengan soft skills yang lain bukan? Dalam pada anak-anak kita zaman sekarang tengah ‘ketagih’ dengan penggunaan gajet, warganet ‘dipukau’ dengan kehadiran seorang atlet cilik dari Indonesia yang mahir dalam suka panahan berkuda.
Sekali pandang memang seperti seorang srikandi muslimah dan memang hebat! Boleh juga hantar anak untuk berkemahiran dalam aktiviti sukan yang dianjurkan oleh Rasulullah SAW ini juga kan?

Baca juga: Pernah Viral, Si Cilik Mahir Bertutur 16 Bahasa Dari Pnom Penh Dirisik Jadi Selebriti Internet
ARUM NAZLUS, ATLET CILIK ‘SRIKANDI’ PANAHAN BERKUDA INDONESIA

Arum Nazlus Shobah yang baru berusia 13 tahun adalah atlet cilik Panahan Berkuda Indonesia. Dia merupakan atlet panahan berkuda dari Perkumpulan Panahan Berkuda Indonesia (KPBI). Panahan Berkuda atau biasanya disebut horseback archery, merupakan olahraga tradisional yang disebut sebagai ethnosport.

 @arum_nazlus
Arum Nazlus Atlet Pemanah Berkuda yang sudah mengukir prestasi di kancah Internasional #horsebackarcheryindonesia #pemanahberkudawanita #berkuda
 ♬ Unstoppable – Sia

Mungkin nama Arum Nazlus Shobah terdengar asing di telinga di dalam negara kita, tetapi ternyata prestasinya sangat mengagumkan dan membanggakan di Indonesia. Untuk pertama kalinya Indonesia menjadi juara umum pada kejuaraan International Horseback Archery Championship 2021 yang digelar oleh Performance Horseback Archery Academy di Ankara, Turki.
JUARA KATEGORI DEWASA WALAUPUN HANYA USIA 13 TAHUN!

Salah satu atlet panahan berkuda yang mendapatkan mendaki di ajang tersebut adalah Arum Nazlus Shobah. Dia mewakili Indonesia dan menduduki peringkat pertama. Yang menakjubkan, Arum berjaya menjadi juara umum pada pertandingan tersebut dalam kategori umum dewasa! Hebat walaupun hanya berusia 13 tahun!

 @arum_nazlus
Turnament ketiganya Arum Nazlus 13 tahun di Istanbul Kupasi 2021, Alhamdulilah sabet Juara Umum 🐎🐎🏹🏹 #panahanberkuda #memanahberkuda #archery
 ♬ suara asli – Arum_Nazlus – Arum_Nazlus

“MEREMANG TENGOK ORANG HEBAT!”
Menjengah ke ruangan komen, sudah pasti ‘dibanjiri’ dengan komen-komen yang positif dari warganet. Mana tidaknya, semuanya terpukau dengan kehebatan adik ini yang ternyata kelihatan seperti seorang srikandi muslimah sejati. Meremang dibuatnya!

Sumber: Tiktok @arum_nazlus


Asah Skill Anak Jadi Agen Perisik Bersama Ejen Ali Di Sunway Velocity Mall Sempena Cuti Sekolah!

Bersempena musim cuti sekolah, Primeworks Studios dan WAU Animation telah melancarkan satu acara besar-besaran Ejen Ali, iaitu Misi : MATA Academy. Acara yang diinspirasikan oleh agensi perisik rahsia dari siri animasi tersebut terbuka secara percuma kepada orang ramai bertempat di Main Atrium, Sunway Velocity Mall, Cheras, selama 14 hari berturut-turut bermula 20 Mac sehingga 2 April 2019.
MACAM-MACAM AKTIVITI ADA!

Boleh buat apa di sini? Pengunjung berpeluang untuk menyelami dunia Ejen Ali melalui litar latihan ejen yang mencabar diikuti sesi beramah mesra bersama maskot Ejen Ali dan Ejen Alicia, sesi melukis karakter kartun Ejen Ali, pertandingan mewarna dan banyak lagi. Bukan itu sahaja, ibu bapa yang bawa anak-anak juga boleh dapatkan produk-produk Ejen Ali yang terdiri daripada barangan permainan, buku, puzzle dan set alat tulis. Comel!

Jadual aktiviti

Ini adalah antara jadual susunan aktiviti buat para pengunjung yang sedang merancang membawa anak-anak ke acara tersebut. Memang sangat sesuai untuk ibu bapa luangkan masa berkualiti bersama anak-anak ketika musim cuti sekolah. Jadi, jangan lepaskan peluang bawa anak-anak anda ke sini kerana terdapat juga pelbagai hadiah menarik untuk dimenangi. Antaranya adalah sijil, trofi dan barangan eksklusif Ejen Ali. Seronoknya!

Cabaran yang lebih genting

Ketua Pegawai Eksekutif Primeworks Studios, Datuk Ahmad Izham Omar, menambah, ‘Ejen Ali the Movie’ bakal menemui penonton di pawagam tidak lama lagi dan susulan itu, dia berharap dapat mengumumkan kerjasama baharu.
Menurut Ketua Pegawai Eksekutif WAU Animation, Usamah Zaid, siri animasi Ejen Ali dua musim yang lalu telah menunjukkan karakter tersebut menerokai serangan terhadap agensi risikan MATA. Dalam filem yang akan datang, meraka mahu melontarkan cabaran yang lebih genting untuk Ejen Ali, melalui misinya sebagai seorang ejen perisik di samping misteri peribadinya dari masa lampau.
Manakala filem kali ini pula bakal menguji Ejen Ali untuk bangkit menentang ancaman baru yang ingin membawa kemusnahan kepada Cyberaya dan mencetuskan pemerintahan baharu.
Mengenai Ejen Ali The Movie

Ejen Ali menceritakan tentang seorang budak lelaki yang secara tidak sengaja terikat dengan peranti perisikan, IRIS, yang dimiliki oleh sebuah agensi rahsia, MATA dan kemudian terpaksa direkrut sebagai ejen perisik rahsia. Rentetan itu, Ejen Ali The Movie meneroka dunia pasca kekalahan penjahat, Uno dalam musim kedua siri animasi tersebut. Ketika Ejen Ali mengukuhkan peranannya selaku barisan pertahanan baharu Cyberaya, MATA telah membaikpulih Atlas, alat ciptaan Ali, menjadi IRIS Neo, yang membolehkan peranti baharu itu diguna pakai oleh ejen MATA yang lain.

Ciptaan baharu itu menimbulkan perasaan ragu-ragu di jiwa Ali tentang kedudukannya di MATA, dan dia kemudiannya didatangi oleh orang misteri yang mendakwa mengetahui sesuatu tentang masa silam Ali. Ejen Ali kini terjebak dalam misi berisiko tinggi untuk merungkai misteri kisah hidupnya, yang berpotensi untuk mengkhianati kesetiaannya kepada MATA.
Musim 1 dan 2 siri Ejen Ali disiarkan di TV3 Malaysia setiap hari Khamis dan Jumaat, jam 5 petang dan juga di www.tonton.com.my. Untuk maklumat lanjut tentang Ejen Ali, korang boleh ikuti Instagram, Facebook dan juga Youtube.


Asam Gelugur Bantu Kawal Berat Badan Tapi Jangan Makan Berlebihan!

Asam gelugur merupakan bahan penting dalam masakan kerana ia boleh membuat masakan lebih sedap dan mengurangkan bau hanyir makanan. Selain ditambah dalam masakan, asam gelugur juga boleh membantu untuk mengawal berat badan kerana mengandungi asid hidroksi-sitrik yang tinggi seperti penerangan Dr Suri Roowi di laman Facebook.
Baca juga: Tiba-Tiba Kaki Cramp! Ini Cara Hilangkan Sakit Otot Kejang, Memang Lega

ASAM GELUGUR BANTU KAWAL BERAT BADAN TAPI JANGAN MAKAN BERLEBIHAN

Bahan berkhasiat yang terdapat dalam asam gelugur dikenali sebagai asid hidroksi-sitrik (HCA). Bahan HCA:

a. Boleh membantu mengurangkan pembentukan lemak.

b. Boleh tingkatkan tahap serotonin (bahan kimia otak), yang membuatkan kita berasa kenyang.
Justeru, boleh membantu turunkan berat badan. Ada juga kajian menunjukkan asam gelugur boleh membantu:

– Menurunkan kolesterol LDL.
– Menurunkan trigliserida.
– Menaikkan kolesterol baik HDL.
Walaubagaimanapun, jika menggambil produk asam gelugur yang tinggi HCA, kita mungkin mendapat simptom seperti:

Pening
Mulut kering
Sakit kepala
Sakit perut atau cirit-birit

Jika anda menyusukan anak atau mengambil ubatan moden untuk masalah asma, diabetis, anemia dan buah pinggang. Anda dinasihatkan mendapatkan nasihat doktor terlebih dahulu sebelum ambil produk asam gelugur.
Ada juga laporan menyatakan penggunaan sumber tinggi HCA tidak sesuai pada pesakit yang mengidap penyakit kolitis atau penyakit usus.
Saintis di Universiti Houston melaporkan HCA boleh membantu melarutkan kristal kalsium oksalat (komponen batu karang).
Sumber: Dr Suri Roowi


‘10% Jangka Hayat’- Ibu Kongsi Kisah Bayi Meninggal Dalam Kandungan Kerana Kurang Asid Folik

Menurut Pusat Kawalan Dan Pencegahan Penyakit (CDC), wanita perlu mengambil asid folik sekurang-kurangnya sebulan sebelum hamil. Hal ini kerana asid folik berfungsi untuk membantu pembentukan sel darah merah, sekaligus membantu perkembangan otak dan saraf tunjang bayi. Ia juga boleh didapati secara semulajadi dalam sayuran berdaun hijau gelap dan buah-buahan sitrus.
Namun, kekurangan asid folik dalam tubuh boleh menyebabkan komplikasi kepada bayi dan ibu hamil antaranya masalah keguguran, kecacatan saraf dan kehilangan sebahagian struktur tengkorak, anencephaly.

Seperti kisah yang dikongsikan oleh seorang wanita pengalaman sedihnya apabila terpaksa ‘berpisah’ dengan bayi yang berusia 18 minggu dalam kandungan. Kongsi Siti Solehah, bayinya yang telah diberi Umairah itu mengalami masalah cystic hygroma, iaitu keadaan di mana wujudnya kantung cecair pada bahagian leher atau kepala akibat penyumbatan sistem limfa.
BUAT SCAN, ANAK ABNORMAL

Pada hari Selasa, 22 September 2020, merupakan mimpi ngeri buat mama dan ayah. Pada tarikh itu kami membuat temujanji untuk menjalani ujian detail scan bersama doktor pakar dan mendapati anak kami abnormal baby (cystic hygroma) semasa scan.

Cystic hygroma adalah baby yang terbentuk mempunyai beberapa cyst di leher baby. Perut dan paru-paru penuh dengan air. Baby tidak akan boleh lahir hidup. Hanya 10% jangka hayat dalam rahim.
Hal ini terjadi pada awal persenyawaan. Kromosom terlebih atau terkurang semasa persenyawaan, ataupun ada yang rosak. Allahualam. Masa imbasan, pakar hanya terdiam dan menjelaskan kepada kami. Tiga orang doktor pakar imbas baby untuk sahkan baby cystic hygroma.

Doktor pakar bagi Mama dan Ayah tenangkan fikiran dan membuat kata putus keputusan kami samaada nak biarkan kandungan atau sebaliknya. Doktor Pakar memberitahu sekiranya tidak dibuang terlebih dahulu, baby akan meninggal sendiri dalam perut.
Kandungan kami semasa detail scan berusia 4 bulan 2 minggu. Pembentukan baby sudah hampir sempurna. Susah untuk terima semua ini, Mama dan ayah seakan tidak percaya. Selama 4 bulan lebih ibu langsung tiada alahan. Hanya mengidam makanan biasa-biasa yang senang dicari. Mama dan ayah terkilan kerana tidak dapat menjaga Umairah sehingga besar. Terima kasih ya Allah bagi pinjam baby dalam rahim ibu selama 18 minggu ini.
DITAHAN DI WAD, DIMASUKKAN UBAT KELUARKAN BABY

Pada 23 September 2020, Mama serah diri untuk ditahan di wad dan dimasukkan ubat bagi keluarkan baby.
Doktor scan menyatakan baby dah meninggal dalam perut. Doktor meminta Mama balik dulu, untuk bagi baby keluar sendiri namun sehingga 27 September, baby masih tak mampu keluar. Mama menyerah diri dan setelah 2 hari berada di wad baby baru keluar. Pada 28 September tepat jam 4.25 petang, baby dilahirkan. Alhamdulillah Mama dah redha dengan pemergian baby.

Ayah bersyukur Allah uji mama dan ayah. Allah pilih kami untuk terima ujian yang sebesar ini dan benda yang paling mahal ayah dan mama pernah dapat iaitu anak syurga.
Semoga kesedihan mama dan ayah pada harini Allah gantikan dengan kebahagian pada hari-hari mendatang.

Ingatlah Allah sayang kita sebab tu Allah uji kita. Yang penting kita redha dan ikhlas atas setiap ujian yang diberikan. Janji Allah itu pasti.

Sekadar nak kongsikan, berdasarkan apa yang berlaku pada saya, doktor sarankan kalau dah sedia mengandung untuk seterusnya, terus ambil asid folik (Folic Acid). Salah satu sebab mungkin, tapi Allah sebaik-baik perancang.

Saya menyeru kepada para wanita diluar sana supaya mengambil asid folik sebelum mengandung dan pada awal kandungan sebagai persediaan awal bagi mengelakkan kehamilan tidak dirancang yang menjurus kepada komplikasi. Mungkin salah Mama dan ayah tak sedia dulu sebelum mengandung.

Saya harap kisah saya dijadikan pengajaran buat bakal-bakal ibu yang tahu mengandung tapi mengabaikan kepentingan vitamin ini.
Sumber: Siti Solehah


Tuala Wanita Tak Boleh Main Beli Saja, Tapi Lihat 3 Elemen Ini Baru Darah Haid Tak Bocor!

Terdapat sesetengah wanita membeli tuala wanita atau sanitary pad kerana terpengaruh pembungkusannya yang cantik dan ada juga yang bersikap sebaliknya. Namun, pembaca perlu tahu membeli kerana kualitinya adalah lebih baik dan ini beberapa aspek penting tuala wanita yang anda perlu ambil kira.
Terdapat tiga elemen penting yang perlu diperhatikan ketika membeli tuala wanita. Justeru itu, mari lihat ciri-cirinya di bawah.

Baca juga: Ada 5 Tips Bila Anda Sakit Tengkuk & Lenguh-Lenguh, Baru Lega Otot Leher!
ASPEK PENTING TUALA WANITA

INI 3 ELEMEN PENTING DALAM PEMILIHAN TUALA WANITA
1. PENYERAPAN YANG BAGUS
Elemen penting dalam pemilihan tuala wanita adalah kemampuan ia untuk menyerap kapasiti darah yang banyak dalam jangka waktu yang pendek. Darah yang diserap seharusnya berada di kawasan tengah tuala wanita untuk mengekang aliran darah mengalir keluar akibat tekanan seperti sewaktu duduk.

Cara untuk mengetahui sama ada darah yang keluar diserap di kawasan tengah adalah dengan memerhatikan warna darah pada permukaan tuala wanita, yang seharusnya menjadi lebih gelap apabila diserap. Semakin cerah warna darah bermaksud darah itu berada di permukaan.
Paling penting, anda akan rasa kering untuk lebih yakin melakukan pelbagai aktiviti harian tanpa risau akan kebocoran.
2. PANJANG & ALIRAN TUALA WANITA
Kebiasaannya, darah haid akan keluar dengan sangat banyak di permulaan waktu. Jadi, amat penting untuk memilih tuala wanita yang boleh menyerap aliran darah dengan cepat dan berkesan.
Caranya dengan memilih tuala wanita yang mempunyai ciri lebih panjang dan pelindungnya lebar sehingga ke bahagian belakang. Selalunya ciri ini ada pada tuala wanita yang khusus digunakan pada waktu malam.
Sesetengah tuala wanita juga disertakan dengan pengikat sisi agar dapat mengelakkan kebocoran.
3. BAHAN TUALA WANITA
Bahan tuala wanita ada yang diperbuat daripada kapas atau plastik jaring. Oleh kerana, setiap individu memiliki kulit badan yang berbeza, jadi tahap keselesaan perlu diambil kira dalam pemilihan tuala wanita.
Selain itu, jenis bahan juga mempengaruhi pengudaraan di bahagian alat sulit. Pengaliran udara yang tidak baik akan membuatkan anda berasa tidak selesa.
Kesannya, akan membuatkan kulit melecet dan gatal pada vagina, oleh kerana geseran yang berlaku apabila anda bergerak.
KESIMPULAN
Setelah anda membaca mengenai aspek-aspek penting tuala wanita di atas, tidak salah untuk anda lebih teliti sewaktu membuat pembelian. Ingat, jangan pilih tuala wanita kerana pembungkusannya kelihatan cantik tetapi pilihlah kerana kualitinya yang baik dan selesa untuk anda.
Sumber: Laurier / Sigma Test & Research Centre


Asyik Buat Sambal Je, Apa Kata Cuba Pula Resepi Udang Goreng Kari. Semerbak Bau!

Udang sejenis makanan laut yang sesuai dimasak untuk pelbagai menu lauk pauk. Dah biasa masak sambal apa kata kita cuba goreng kari pula. Pasti membuatkan perut sesiapa sahaja bekeroncong hebat. Kaya dengan bau dan rasa kari, dimakan bersama hidangan sepinggan nasi panas memang melengkapkan hari anda. Cuba jangan tak cuba!
BAHAN-BAHAN UDANG GORENG KARI
– Bawang besar 2 biji

– Bawang putih 3 ulas
– Halia

– Cili hijau

– Bawang holland
– Bawang putih
– Serai
– Daun kari
– Serbuk kari ayam goreng adabi
– Maggi cukup rasa
– Gula perang
– Kentang (tambahan)
CARA PENYEDIAAN UDANG GORENG KARI
1. Kisar bawang besar 2 biji, bawang putih 3ulas, halia, cili hijau (kalau nak pedas boleh tambah cili api)

2. Hiris bawang holland, bawang putih, serai dititik dan daun kari

3. Udang letak garam dan kunyit

4. Goreng separa masak

5. Kentang di goreng

6. Tumiskan bahan yang dikisar guna minyak lebihan goreng udang tadi. Dan kalau perlu tambah minyak lagi. Tak apa minyak lebih nanti dah masak boleh kaup sebab nak bagi cantik pecah minyak

7. Bila dah garing masukkan bahan hirisan bersama daun kari

8. Letak serbuk daging

9. Goreng sampai pecah minyak, masukkan sedikit garam, maggi cukup rasa dan sedikit brown sugar

10. Akhir sekali masukkan udang dan kentang yang digoreng tadi

11. Siapp udang goreng kari!

Sumber: Masak Apa Hari Ni


Asyik Datang Mengadu Suami Tiada Usaha Tingkatkan Ekonomi Keluarga, Tapi Si Isteri Pula Buat Apa?

Suami dan isteri, masing-masing mempunyai peranan dan tanggungjawab kerana itu mereka ditakdirkan untuk saling melengkapi di antara satu sama lain. Keharmonian dan kebahagiaan tidak akan terjadi, sekiranya hanya seorang saja yang menjalankan peranan tersebut. Namun, apabila kedua-duanya pun tidak berfungsi, apa nak jadi?
Sebagaimana perkongsian nasihat yang dibuat oleh Puan Normaliza Mahadi berkenaan isu ini, di mana dirinya menerima aduan dari seorang isteri yang mengadu perihal si suami yang tiada usaha untuk meningkatkan ekonomi keluarga. Namun, wanita tersebut juga tidak melakukan apa-apa untuk membantu suaminya.

Baca juga: Sayang Dan Setia, Bolehkah Ia Dipaksa? Ini Jawapannya…
KESILAPAN KECIL ISTERI, TAK MAINKAN PERANAN SEPATUTNYA
Gambar hiasan: Shutterstock.

Ada isteri mengadu kepada saya tentang suaminya yang langsung tiada usaha untuk meningkatkan ekonomi keluarga. Saya tanya isteri tersebut apa yang dia telah lakukan untuk membantu suami untuk lebih berjaya.

Isteri ini diam lama dan kemudian menjawab, tak ada apa-apa yang telah dia lakukan. Sebab katanya suaminya yang patut berusaha sendiri. Sebagai lelaki dan ketua rumahtangga, suami perlu tahu sendiri.
Anyway, di sinilah kadangkala terletaknya kesilapan kecil isteri. Isteri tak nampak yang salah satu role penting untuk dimainkan dalam perkahwinan adalah menjadi motivator kepada pasangan.
Sama ada suami atau isteri mestilah menjadi motivator antara satu sama lain. Jika nak suami jadi bagus, isteri ada peranannya.
Betul ada suami yang pandai jadi bagus tanpa perlukan isteri menjadi motivator. Tetapi ada banyak masa lelaki perlukan seseorang yang kenal dia sebagai motivator untuk dia bekerja keras mencapai potensi maksimum diri.
Hanya segelintir lelaki sahaja tak mendengar kata. Banyak suami yang mendengar dan mencerna cadangan isteri.
PERANAN ISTERI TERUTAMANYA BERIKAN MOTIVASI KEPADA SUAMI
Gambar hiasan: Google.
Salah satu motivasi besar yang isteri boleh buat untuk suami menjadi lebih berjaya adalah dengan mengalakkan suami solat di masjid, sekurangnya untuk solat Subuh dan Isyak. Jika boleh 5 kali sehari lagi bagus.
Hari Jumaat isteri boleh beritahu suami nanti tolong share khutbah Jumaat lepas balik kerja.
Masa dapat duit perbelanjaan bulanan dari suami terus doakan depan suami agar Allah ampunkan semua dosa dan tingkatkan darjat serta tambahkan lagi rezeki suami. Ini memotivasikan suami untuk rasa dihargai dan berusaha lebih lagi.
Suami yang naik motor pergi balik kerja, isteri nampakkanlah rasa bersyukur dan berterima kasih kepada usaha suami.
Jika suami balik basah kuyup dalam hujan dan kebetulan isteripun dah balik kerja masa tu, bantulah suami keringkan baju hujannya. Sediakan kopi panas dan menunjukkan rasa simpati kepada suami.
Sementara ada suami ni kan. Esok lusa belum tahu lagi. Moga kita jadi isteri yang bersyukur dengan rahmat Allah Penguasa Sekalian Alam.
Semoga Allah lindungi suami kita dari sebarang kecelakaan dari semua arah dan masukkan suami kita semua di Jannah atas semua kebaikan yang telah dibuat kepada kita dan keluarga. Aameen.
“SMALL EFFORT BIG IMPACT” – NETIZEN
Sementara itu, meninjau di ruangan komen perkongsian nasihat ini telah mendapat respon yang positif dalam kalangan netizen. Mereka menyatakan, amat penting dalam mempelajari dan mengaplikasikan ilmu ‘check & balance’ rumah tangga.
Malah, isteri yang menjaga emosi suami dengan sebaik-baiknya amatlah penting. Biarpun usaha itu nampak kecil tapi kesannya amatlah besar dalam perkahwinan.

Dalam pada itu di ruangan komen pula Puan Normaliza turut berpandangan, perkataan ‘dah’ di dalam perhubungan telah melimitkan potensi lain kerana banyak sebenarnya, peranan yang boleh dilakukan oleh sesama pasangan.

Sumber: Facebook Normaliza Mahadi


Asyik Makan Bubur Je, Si Ibu Kongsi Resepi Rice Egg Roll Supaya Anak Tak Bosan!

Biasanya makanan untuk si kecil berusia bawah setahun pasti akan diberi bubur kerana teksturnya lembut dan sesuai untuk sistem penghadaman si bayi.
Jadi, bila usia si kecil makin meningkat, ibu-ibu boleh tukar menu makanan mengikut umur yang bersesuaian. Antaranya ialah rice egg roll. Pasti anak-anak suka kerana teksturnya berbeza dengan bubur. Jom kita cuba resepi rice egg roll perkongsian Puan Nadia Nanad.

Baca juga: Resepi Cheesekut Untuk Bayi, Bertambah Selera & Mengenyangkan!
IBU KONGSI RESEPI RICE EGG ROLL SUPAYA ANAK TAK BOSAN

Bosan dah asyik makan bubur je. Shauqi pun dah nk setahun. Slow-slow ibu tukar tekstur makanan. Bagi ada bentuk, warna untuk tarik minat shauqi makan. Alhamdulillah habis Shauqi makan.

Cara penyediaan rice egg roll:
1. Tumis bawan putih dan ayam cincang= ketepikan.
2. Pukul telur, brokoli dan serbuk bilis= ketepikan.
3. Letak telur dalam pan, jangan tebal, jangan nipis (macam buat telur dadar)

4. Letak nasi (jangan banyk sangat nanti susah nak gulung)
5. Tabur ayam cincang, serbuk keju, letak carrot (nak sagat pun boleh)

6. Akhir sekali, gulung dan tunggu sejuk baru potong.
Selamat mencuba! Mesti selera anak makin bertambah.

Sumber: Facebook Nadia Nanad


Asyik Masak Gulai Yang Sama Je, Cuba Resepi Gulai Ayam Siam Pula!

Kadang-kadang itu nak balik kampung pun tak lepas, inikan pula nak ke Siam semata-mata nak makan masakan Siam. Rasanya seperti gulai lemak tapi ayam masak gulai Siam ini kaya dengan aroma rempah ratus tau.
Resipi ini sangat mudah untuk dibuat. Ianya juga sesuai dijadikan lauk tengah hari dan lauk makan malam. Nak tahu kena lah cuba! Kalau dah bosan masak gulai biasa, anda boleh tukar selera dan masak menu Siam ini pula. Masak gulai Siam ini ada keunikan yang tersendiri.

Baca juga: Top 5 Pulau Peranginan Yang Best Untuk Bawa Keluarga Bercuti

RESIPI GULAI AYAM SIAM

Bahan-bahan blend:

Cili besar merah dan cili besar hijau
Cili padi merah dan cili padi hijau
2 batang serai
Lengkuas
Halia
Buah keras
Belacan
Kunyit hidup
Bawang besar
Bawag putih
Kulit limau purut

Bahan-bahan:

Cili kering
Asam keping
Ayam
Santan segar
Garam
Gula melaka

Mula-mula, masukkan minyak masak dan tumis serai. Serai itu ketuk dahulu ya.

Boleh terus masukkan kesemua bahan-bahan blend tadi.

Kemudian, masukkan cili kering blend sikit dan asam keping.

Masuk sampai pecah minyak, ulang tambah air 3 kali.

Lepas itu, boleh masukkan ayam.

Bila dah mati air ayam, masukkan santan segar. Baru lah cantik rupa dia!

Perasakan dengan garam dan gula melaka.

Masukkan daun limau pulut. Buang dulu urat tengah pada daun limau pulut itu.

Boleh tutup dan perahkan limau.
Siap untuk dimakan!
VIDEO PENUH

 @hadimohdsalleh
Reply to @luna_ezan Maaf ya lambat share resepi. Ramai rupanya nak makan Gulai Siam Ayam 😅, rupa macam rendang tapi bukan dia, ada gaya asam pedas pun bukan dia 😆 #tiktokmalaysia #malaysiafood #masakapaharini #makanantradisional #myfoodie #laukkampung #fyp #fypシ
 ♬ Joget Senyum Memikat – Siti Nurhaliza

Sumber: Tiktok hadimohdsalleh


Asyik Nak Mengunyah, Ketahui 5 Sebab Perut Cepat Lapar Walaupun Baru Sahaja Makan

Pernah tak rasa lapar walaupun baru sahaja lepas makan? Akhirnya, anda mengambil keputusan untuk terus mengunyah sepanjang masa. Biasanya rasa lapar akan datang setiap 3-4 jam setelah anda makan akan tetapi pasti ada kalanya anda terasa cepat lapar walaupun baru sahaja makan.
Jika perut anda mula berbunyi setelah sejam anda selesai makan, anda mungkin telah melakukan kesalahan dari segi pemakanan. Perut yang selalu tidak kenyang akan membuatkan anda mahu makan lagi dan secara tidak langsung membuatkan berat anda semakin bertambah. Ikuti artikel ini bagi mengetahui dengan lebih lanjut.

Baca juga: 6 Resepi Perapan Dada Ayam Bagus Untuk Diet, Sedap-Sedap Pula Tu!
5 SEBAB KENAPA CEPAT LAPAR

1. Tidak bersarapan pagi

Tidak bersarapan pagi juga boleh menjadi punca anda sering berasa lapar. Jadi, untuk pastikan anda berada dalam keadaan yang ok dan perut tidak berbunyi, jangan sesekali abaikan kelebihan bersarapan pagi.
2. Dehidrasi

Kurang minum air atau dehidrasi juga boleh menyebabkan seseorang itu cepat lapar. Pastikan anda minum banyak air secukupnya untuk tubuh, paling kurang 8 gelas sehari.
3. Makan cepat-cepat

Makan terlalu cepat juga boleh mengundang perut lapar. Hormon di dalam tubuh tidak boleh bekerja dalam waktu anda makan terlalu cepat. Anda patut percaya bahawa semakin lama anda mengunyah makanan, maka anda akan berasa kenyang lebih lama.
4. Stress

Stress juga boleh menjadi punca perut lapar dan pada waktu itu, anda pasti akan terasa ingin memakan semua makannan.
5. Kurang tidur

Ternyata kurang tidur akibat berjaga pada malam hari serta tidak cukup rehat juga boleh menjadi penyebab perut lapar. Disebabkan kurang rehatlah, tubuh susah untuk menghasilkan hormon yang meransang rasa kenyang.
Sumber: Women Online Magazine


“Asyik PJJ Je, Bujang Bila?”- Golongan Bujang Gesa Kerajaan Pertimbang Keputusan

Nampaknya semalam, Perdana Menteri telah mengumumkan 5 kelonggaran kemudahan bagi individu yang telah lengkap vaksinasi. Namun, tidak semua yang mendapat manfaat dari pengumuman tersebut terutama sekali golongan bujang. Hal ini kerana setelah sekian lama golongan bujang seperti ‘di anaktirikan’ dalam setiap keputusan yang dikeluarkan lantas, menghadkan lagi pergerakan.
Oleh itu, ramai dalam golongan bujang merayu dan menggesa pihak yang sepatunya untuk mempertimbangkan keputusan bagi kemudahan individu bujang yang telah lengkap divaksinasi juga.

Baca juga: PM Umum 5 Kelonggaran Penerima Vaksin Lengkap Mulai 10 Ogos
“ASYIK PJJ JE, GOLONGAN BUJANG BILA?”

Pengumuman PM semalam sebenarnya menbuka satu lembaran baru bagi kehidupan pasca vaksinasi. Ya, C-19 tetap akan ada, ia tidak mungkin akan lenyap dari muka bumi. Tetapi dengan majoriti masyarakat telah menerima vaksin, implikasi jangkitan kepada individu yang dijangkiti diharapkan semakin berkurangan.

Sebentar tadi ramai yang mengeluh mengenai status kemudahan bagi penerima vaksin lengkap bagi golongan bujang… Ada yang sudah berbulan tidak berjumpa dengan ibu bapa. Tidak dapat bayangkan bagaimana bebanan kesihatan mental yang mereka alami dalam tempoh pandemik ini. Semoga perantau bujang yang telah menerima dos lengkap vaksin akan dipertimbangkan untuk diberi kebenaran berjumpa dengan ibu bapa – yang telah lengkap vaksinasi.

Kita semua perlu bertanggung jawab dengan tindakan dan keputusan. Jika bergejala dan jika di tempat kerja ada jangkitan janganlah pulang ke kampung. Rancang perjalanan dan jaga diri.
SARANAN UNTUK BUAT COVID TEST DAHULU SEBELUM BALIK KAMPUNG
Menjengah ke ruangan komen, sudah pasti ramai dalam kalangan rakyat yang meluahkan perkara yang sama. Bukan sahaja berbulan, ada yang sudah bertahun tidak dapat pulang ke kampung halaman atas desakan kerja. Ditambah pula dengan keadaan wabak semasa yang seperti tiada penghujungnya, apa nasib orang bujang?

Semoga kita dikhabarkan berita gembira dalam masa terdekat supaya dapat pulang bertemu ibu dan bapa di kampung. Tidak tertanggung rindu rasanya…
Sumber: Public Health